title: Σύσταση για Απόφαση του Συμβουλίου για την παροχή αμοιβαίας συνδρομής στη Ρουμανία

text:
Σημαντική ανακοίνωση νομικού περιεχομένου

|

52009PC0199(01)

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.4.2009COM(2009) 199 τελικόΣύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίαΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΣύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίακαιΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΑΙΤΙΟΛΟΓΙΚΗ ΕΚΘΕΣΗΕισαγωγήΤα τελευταία χρόνια παρατηρήθηκαν στη Ρουμανία πολύ υψηλοί ρυθμοί οικονομικής ανάπτυξης, που κινήθηκαν κατά μέσο όρο στο 6,5% από το 2002 κι έφθασαν ακόμη και στο 7,1% το 2008. Κινητήριο μοχλό της ανάπτυξης αποτέλεσε κατά κύριο λόγο η εγχώρια ζήτηση για κατανάλωση και επενδύσεις, η οποία τροφοδοτήθηκε από τη χρηματοδοτούμενη με ξένα κεφάλαια ραγδαία αύξηση της χρηματοοικονομικής διαμεσολάβησης. Ο υψηλός εξωτερικός δανεισμός οδήγησε σε ραγδαία συσσώρευση εξωτερικού χρέους, το οποίο έφτασε στο 53% του ΑΕΠ στο τέλη του 2008, και ο εκτεταμένος δανεισμός σε ξένο νόμισμα έκανε πιο ευάλωτα τα νοικοκυριά και τους ισολογισμούς των εταιρειών στις απότομες μεταβολές της συναλλαγματικής ισοτιμίας. Οι πιέσεις της εγχώριας ζήτησης εντάθηκαν περαιτέρω από την προκυκλική δημοσιονομική πολιτική, που οδήγησε στην εκτόξευση του καθαρού δημόσιου δανεισμού από το 1,2% του ΑΕΠ το 2005 στο 5,4% του ΑΕΠ το 2008, παρά τις αλλεπάλληλες γνώμες του Συμβουλίου και τις συστάσεις πολιτικής που διατύπωσε τον Ιούνιο του 2008 η Επιτροπή υπέρ της δημοσιονομικής εξυγίανσης και της βελτίωσης της δημοσιονομικής διαχείρισης.Η επιβράδυνση της παγκόσμιας οικονομίας και η εκδήλωση μεγαλύτερης απροθυμίας για ανάληψη κινδύνων ενόψει των εγγενών αδυναμιών της εγχώριας οικονομίας είχαν ως αποτέλεσμα τη σημαντική μείωση της εισροής κεφαλαίων στη Ρουμανία. Οι πιέσεις στη συναλλαγματική ισοτιμία αυξήθηκαν, με αποτέλεσμα η σωρευτική υποτίμηση από τον Αύγουστο του 2007 να ξεπεράσει το 30%. Στο τέταρτο τρίμηνο του 2008, η εγχώρια ζήτηση παρουσίασε συρρίκνωση άνω του 4% σε δωδεκάμηνη βάση, κυρίως λόγω της μείωσης της ιδιωτικής κατανάλωσης, σε αντιδιαστολή με τα διψήφια ποσοστά αύξησης τα πρώτα τρία τρίμηνα. Επίσης, η ανάπτυξη της εξωτερικής ανταγωνιστικότητας και της παραγωγικότητας παρεμποδίστηκε από τον αργό ρυθμό με τον οποίο πραγματοποιούνται οι διαρθρωτικές μεταρρυθμίσεις μετά την εισδοχή στην ΕΕ. Η κυβέρνηση αντιμετωπίζει επίσης αυξανόμενες δυσκολίες στην ομολογιακή αγορά, καθώς οι μέσες αποδόσεις αυξήθηκαν κατά περίπου 300 μονάδες βάσης σε σχέση με το προηγούμενο έτος και βασίζονται σχεδόν εξολοκλήρου σε βραχυπρόθεσμες ληκτότητες.Εν μέσω αυτού του σκηνικού, στις 6 Μαρτίου 2009 οι ρουμανικές αρχές[1] ζήτησαν τη στήριξη του ισοζυγίου πληρωμών από την Ευρωπαϊκή Κοινότητα και ταυτόχρονα προσέφυγαν στο ΔΝΤ και την Παγκόσμια Τράπεζα υποβάλλοντας παρόμοια αιτήματα. Αν και επί του παρόντος δεν υπάρχει οξεία κρίση, θεωρούν ότι η εξωτερική οικονομική ενίσχυση σε αυτή τη φάση είναι αναγκαία για την ενίσχυση του ρυθμιστικού αποθέματος συναλλαγματικών διαθεσίμων της Ρουμανίας, βάσει του σεναρίου που προβλέπει σημαντικές πιέσεις στην εξωτερική χρηματοδότηση, τόσο για τον δημόσιο όσο και τον ιδιωτικό τομέα την προσεχή διετία. Ένα τέτοιο πρόγραμμα θα ενίσχυε επίσης την πεποίθηση ότι η Ρουμανία είναι σε θέση να ανταποκριθεί στις εξωτερικές υποχρεώσεις της.Η Επιτροπή από κοινού με την προεδρία του Συμβουλίου ανακοίνωσαν στις 9 Μαρτίου ότι η ΕΕ είναι έτοιμη να συμμετάσχει μαζί με το ΔΝΤ σε μια συντονισμένη χρηματοδοτική δέσμη για τη στήριξη της σταθερότητας του ισοζυγίου πληρωμών της Ρουμανίας. Ωστόσο, τονίστηκε ότι η χρηματοδοτική στήριξη εξαρτάται από την ανάληψη ισχυρής δέσμευσης από την πλευρά των ρουμανικών αρχών για εφαρμογή ενός υποστηρικτικού προγράμματος πολιτικής.Κατόπιν συζητήσεων με την Επιτροπή και το ΔΝΤ, οι ρουμανικές αρχές θα αποστείλουν δήλωση προθέσεων στην Επιτροπή και το ΔΝΤ όπου επισημαίνονται οι κύριες πτυχές του προγράμματος οικονομικής προσαρμογής. H χορήγηση της χρηματοδοτικής συνδρομής που αποτελεί αντικείμενο της απόφασης του Συμβουλίου εξαρτάται από την παραλαβή αυτής της επιστολής. Βασικός στόχος του εν λόγω προγράμματος προσαρμογής είναι η άμβλυνση των επιπτώσεων της απότομης μείωσης των εισροών ιδιωτικών κεφαλαίων, παράλληλα με την εφαρμογή μέτρων πολιτικής για την αντιμετώπιση των εξωτερικών και δημοσιονομικών ανισορροπιών και την ενδυνάμωση του χρηματοπιστωτικού κλάδου. Στη βάση του προγράμματος αυτού, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία και να διαθέσουν τα πρόσθετα κεφάλαια που τυχόν θα απαιτηθούν.Μακροοικονομική εξέλιξη και προοπτικεσΜετά από αρκετά χρόνια ισχυρής αύξησης του ΑΕΠ, η οποία από το 2002 ανήλθε σε δωδεκάμηνη βάση κατά μέσο όρο σε 6,5%, κατά το τέταρτο τρίμηνο του 2008 οι ρυθμοί ανάπτυξης παρουσίασαν απότομη πτώση και ανήλθαν σε 2,9% σε δωδεκάμηνη βάση. Τούτο οφείλεται κυρίως στη συρρίκνωση της ιδιωτικής κατανάλωσης σχεδόν κατά 4% σε δωδεκάμηνη βάση, που συνοδεύτηκε από τη διακοπή, ουσιαστικά, του τραπεζικού δανεισμού. Κατά το τέταρτο τρίμηνο, η δημιουργία ακαθάριστου πάγιου κεφαλαίου επιβραδύνθηκε απότομα πέφτοντας κάτω από το 3%, ενώ το πρώτο τρίμηνο υπερέβαινε το 30% σε δωδεκάμηνη βάση. Στο σκέλος της προσφοράς, η επιβράδυνση οφείλεται στη συρρίκνωση κατά 8% της δραστηριότητας στον βιομηχανικό κλάδο, η οποία κατά το πρώτο τρίμηνο του 2008 παρουσίαζε αύξηση 5,5%. Κατακόρυφη επιβράδυνση της δραστηριότητας κατέγραψαν επίσης οι κλάδοι των κατασκευών και των υπηρεσιών.Η απότομη μείωση στην εγχώρια ζήτηση το τέταρτο τρίμηνο προκάλεσε επίσης την επιβράδυνση των εισαγωγών, εμφανίζοντας αρνητικούς ρυθμούς σε δωδεκάμηνη βάση προς τα τέλη του έτους (-18% σε δωδεκάμηνη βάση) και καταγράφοντας ακόμα μεγαλύτερη πτώση τον Ιανουάριο του 2009 (-28% σε δωδεκάμηνη βάση, σε RON). Οι επιδόσεις στον τομέα των εξαγωγών επίσης σημείωσαν σημαντική υποχώρηση (-8% σε δωδεκάμηνη βάση τον Δεκέμβριο του 2008 και -13% τον Ιανουάριο του 2009). Συνολικά, το 2008, το έλλειμμα του ισοζυγίου τρεχουσών συναλλαγών μειώθηκε ελαφρά αλλά παρέμεινε σε υψηλά επίπεδα, ανερχόμενο στο 12,3% του ΑΕΠ, από 13,5% του ΑΕΠ το 2007. Από τη σκοπιά της χρηματοδότησης, οι άμεσες ξένες επενδύσεις κάλυψαν περίπου το 54% του ελλείμματος του ισοζυγίου τρεχουσών συναλλαγών το 2008. Το υπόλοιπο χρηματοδοτήθηκε ως επί το πλείστον μέσω εξωτερικού (κυρίως ιδιωτικού) δανεισμού, ο οποίος αυξήθηκε περίπου σε 53% του ΑΕΠ στα τέλη του 2008.-  Κατά τη διάρκεια της οικονομικής άνθισης, οι ελλείψεις εργατικού δυναμικού που οφείλονταν στην μεγάλη μεταναστευτική εκροή και στην σχετικά υψηλή αναλογία ανειδίκευτου εργατικού δυναμικού συνέβαλαν στην εμφάνιση σπειρώματος μισθών-τιμών, καθώς η αύξηση των μισθών κυμάνθηκε σε υψηλότερα επίπεδα από τη μικρή αύξηση της παραγωγικότητας. Η αύξηση των μισθών παρέμεινε σε υψηλά επίπεδα κατά τα δύο πρώτα τρίμηνα του 2008 (με τους ονομαστικούς μισθούς να αυξάνονται κατά 25% περίπου σε δωδεκάμηνη βάση), αλλά έκτοτε μετριάστηκε, φτάνοντας το 13% σε δωδεκάμηνη βάση τον Ιανουάριο του 2009. Παρά την πτώση των τιμών των εμπορευμάτων και των τροφίμων, ο Δείκτης Τιμών Καταναλωτή (ΔΤΚ) παρουσίασε νέα αύξηση από 6,3% τον Δεκέμβριο του 2008 σε 6,9% τον Φεβρουάριο 2009, ως συνέπεια της κατά 8% υποτίμησης της ονομαστικής σταθμισμένης συναλλαγματικής ισοτιμίας κατά το συγκεκριμένο χρονικό διάστημα.Δεδομένης της έντονης επιβράδυνσης της οικονομικής δραστηριότητας κατά το τέταρτο τρίμηνο του 2008 και της πιθανής περαιτέρω επιδείνωσης των προοπτικών της παγκόσμιας οικονομίας, ο ρυθμός ανάπτυξης αναμένεται να γίνει αρνητικός το 2009, ανερχόμενος περίπου σε -4% του ΑΕΠ , λόγω της συρρίκνωσης της κατανάλωσης και των επενδύσεων, που θα αντισταθμιστεί εν μέρει από διόρθωση του εξωτερικού ελλείμματος.Δημόσια οικονομικάΗ Ρουμανία ακολούθησε προκυκλική δημοσιονομική πολιτική κατά τη διάρκεια της κατακόρυφης αύξησης της ζήτησης την περίοδο 2005-2008, με αποτέλεσμα τα ελλείμματα να αυξηθούν από 1,2% του ΑΕΠ το 2005 σε 5,4% του ΑΕΠ το 2008, ενώ ο μέσος ρυθμός αύξησης του πραγματικού ΑΕΠ ήταν 6,5%, και παρά τις επανειλημμένες συστάσεις που διατύπωσαν τόσο το Συμβούλιο στη γνώμη που εξέδωσε τον Φεβρουάριο του 2008 σχετικά με το πρόγραμμα σύγκλισης της Ρουμανίας, όσο και η Επιτροπή στις συστάσεις πολιτικής που εξέδωσε τον Ιούνιο του 2008. Τούτο οφειλόταν σε μεγάλο βαθμό στο γεγονός ότι ο δημοσιονομικός σχεδιασμός και η δημοσιονομική εκτέλεση ήταν, σε γενικές γραμμές, ανεπαρκείς. Τα απροσδόκητα έσοδα αναλώθηκαν κατά κανόνα μέσω της διαδικασίας δημοσιονομικών διορθώσεων εντός του ίδιου έτους και δεν αφέθηκαν περιθώρια για πιο δύσκολες συγκυρίες. Οι αδυναμίες της δημόσιας διοίκησης συνέβαλαν και αυτές στην κατ’ επανάληψη ανεπαρκή εκτέλεση των προγραμμάτων κεφαλαιουχικών δαπανών, ενώ τμήμα των κονδυλίων που είχαν προβλεφθεί για επενδύσεις μεταφέρθηκε εκ των υστέρων σε τρέχουσες δαπάνες όπως οι μισθοί των δημοσίων υπαλλήλων και οι κοινωνικές μεταβιβάσεις. Η αύξηση των μισθών του δημόσιου τομέα άνοιξε το δρόμο για αυξήσεις στους μισθούς του ιδιωτικού τομέα, οι οποίοι κυμαίνονται σε χαμηλότερα επίπεδα από τους μισθούς του δημόσιου τομέα. Κατά την περίοδο 2005-2008, η δαπάνη για τους μισθούς του δημόσιου τομέα διπλασιάστηκε σε ονομαστικούς όρους. Τέλος, παρατηρείται συγκέντρωση μεγάλων δημοσιονομικών δαπανών στις τελευταίες εβδομάδες κάθε έτους, γεγονός που επηρεάζει σημαντικά τη δημοσιονομική αξιοπιστία και προβλεψιμότητα. Παρά τις συστάσεις που διατύπωσε η Επιτροπή στις συστάσεις πολιτικής που εξέδωσε τον Ιούνιο του 2008, δεν σημειώθηκε καμία πρόοδος στην υλοποίηση ενός δεσμευτικού μεσοπρόθεσμου δημοσιονομικού πλαισίου.Ο προϋπολογισμός του 2009 που υποβλήθηκε από τη νέα κυβέρνηση και εγκρίθηκε από το κοινοβούλιο στα τέλη Φεβρουαρίου περιέχει αρκετά μέτρα που αποσκοπούν στη μείωση του ελλείμματος από το 5,4% του ΑΕΠ το 2008 στο 2,0% του ΑΕΠ το 2009, με προβλεπόμενο ρυθμό ανάπτυξης του πραγματικού ΑΕΠ 2,5%. Στα μέτρα αυτά περιλαμβάνεται το πάγωμα των προσλήψεων και η περικοπή διαφόρων επιμισθίων στο δημόσιο τομέα, η μείωση των δαπανών για αγαθά και υπηρεσίες, ο περιορισμός των αυξήσεων στους μισθούς του δημόσιου τομέα και η σύνδεση των συντάξεων με τον πληθωρισμό και όχι με τη μισθολογική εξέλιξη. Από την άλλη, η κυβέρνηση σχεδιάζει να αυξήσει σημαντικά τις δημόσιες επενδύσεις. Ωστόσο, ήδη κατά την ημερομηνία της ψήφισης του προϋπολογισμού ήταν ήδη σαφές ότι ο στόχος που αφορούσε τα ελλείμματα δεν ήταν ρεαλιστικός, δεδομένου κυρίως του γεγονότος ότι το μακροοικονομικό σενάριο στο οποίο βασίστηκε αλλά και οι προβλέψεις των εσόδων ήταν υπερβολικά αισιόδοξα. Επιπλέον, δεδομένης της απουσίας μιας ολοκληρωμένης μεταρρύθμισης της πολιτικής δαπανών, υπήρχαν δυνητικοί κίνδυνοι όσον αφορά την εφαρμογή των μέτρων για τη μείωση των δαπανών.Χρηματοπιστωτικές αγορέςΤο χρηματοπιστωτικό σύστημα της Ρουμανίας κυριαρχείται από τον τραπεζικό τομέα, ο οποίος αναπτύσσεται πολύ γρήγορα τα τελευταία χρόνια. Το συνολικό καθαρό ενεργητικό του τραπεζικού τομέα της Ρουμανίας ανήλθε σε 315 δισ. RON στα τέλη του 2008 (62% του ΑΕΠ). Σε μεγάλο βαθμό οι τράπεζες είναι αλλοδαπής ιδιοκτησίας. Τον Δεκέμβριο του 2008, τα πιστωτικά ιδρύματα με πλειοψηφούντα ξένα κεφάλαια (συμπεριλαμβανομένων των υποκαταστημάτων ξένων τραπεζών) ήλεγχαν περίπου το 88% του συνολικού καθαρού ενεργητικού όλων των πιστωτικών ιδρυμάτων που λειτουργούν στη Ρουμανία. Τη μεγαλύτερη έκθεση στη Ρουμανία έχουν τράπεζες από την Αυστρία, την Ελλάδα, τη Γαλλία και την Ιταλία.Κατά τη διάρκεια των τελευταίων ετών, ο τραπεζικός τομέας της Ρουμανίας προώθησε την ταχεία πιστωτική επέκταση, με αποτέλεσμα η αναλογία δανείων προς καταθέσεις το 2008 να αυξηθεί κατά 122%. Αν και η πιστωτική αύξηση ξεκίνησε από χαμηλή βάση, η επέκταση των κατά κύριο λόγο εκπεφρασμένων σε ξένα νομίσματα δανείων (τα οποία τον Ιανουάριο του 2009 αντιπροσώπευαν περίπου το 59% της συνολικής εγχώριας πίστης στον ιδιωτικό τομέα) αύξησε σε σημαντικό βαθμό την εξάρτηση του ρουμανικού τραπεζικού τομέα από την ξένη χρηματοδότηση. Στο δεύτερο εξάμηνο του 2008, η δραστηριότητα χορήγησης δανείων μειώθηκε δραματικά, με την ετήσια πιστωτική αύξηση να καταγράφει μείωση από επίπεδα άνω του60% τον Ιούνιο του 2008 στο 36,5% τον Δεκέμβριο του 2008.Παρά το γεγονός ότι επί του παρόντος ο τραπεζικός τομέας παραμένει κατά τα φαινόμενα σχετικά υγιής και διαθέτει καλή κεφαλαιακή βάση (ο συντελεστής κεφαλαιακής επάρκειας ανήλθε σε 12,3% στα τέλη του 2008), η σταθερότητα του χρηματοπιστωτικού τομέα στη Ρουμανία ενδέχεται να υποστεί πιέσεις Η επιδείνωση των μακροοικονομικών προοπτικών σημαίνει ότι το μερίδιο των μη εξυπηρετούμενων δανείων κατά πάσα πιθανότητα θα αυξηθεί ραγδαία τους προσεχείς μήνες. Περαιτέρω, καθώς ο ρουμανικός ιδιωτικός τομέας εξαρτάται σε μεγάλο βαθμό από δάνεια που έχουν ληφθεί σε ξένα νομίσματα, τυχόν περαιτέρω υποτίμηση του λέι θα επιβαρύνει σημαντικά τα νοικοκυριά και τους ισολογισμούς των επιχειρήσεων.Ισοζύγιο πληρωμων και αναγκες εξωτερικησ χρηματοδοτησησΗ ραγδαία οικονομική ανάπτυξη της Ρουμανίας τα τελευταία χρόνια χαρακτηρίστηκε από την εμφάνιση μεγάλων εξωτερικών ανισορροπιών και τη μη διατηρήσιμη συσσώρευση εξωτερικών υποχρεώσεων. Το έλλειμμα του ισοζυγίου τρεχουσών συναλλαγών αυξήθηκε από 5,8% του ΑΕΠ το 2004 σε 13,5% του ΑΕΠ το 2007 και παρέμεινε άνω του 12% του ΑΕΠ το 2008. Ως εκ τούτου, το ακαθάριστο εξωτερικό χρέος ανήλθε στο 55% του ΑΕΠ στα τέλη του 2008.Οι χρηματοοικονομικές αγορές της Ρουμανίας υφίστανται συνεχείς πιέσεις από τις αρχές Οκτωβρίου 2008. Η απομόχλευση, τα ασθενή θεμελιώδη μεγέθη και η χαμηλή πιστοληπτική διαβάθμιση της ρουμανικής οικονομίας επιβαρύνουν την αγορά συναλλάγματος, τη διατραπεζική αγορά και τις αγορές μετοχών και ομολόγων. Οι σημαντικές πιέσεις που ασκούνται στην εξωτερική χρηματοδότηση αναμένεται να διατηρηθούν για αρκετό καιρό, καθώς το επίμονο, αν και μειούμενο, έλλειμμα του ισοζυγίου τρεχουσών συναλλαγών, σε συνδυασμό με την ανάγκη ανανέωσης του σημαντικού βραχυπρόθεσμου και μακροπρόθεσμου δανεισμού σε ξένο νόμισμα, δεν αναμένεται να καλυφθούν πλήρως από τις άμεσες ξένες επενδύσεις και άλλες χρηματοδοτικές και κεφαλαιακές εισροές κατά την περίοδο 2009-2011.Με βάση τα ανωτέρω, η Επιτροπή είναι της γνώμης ότι το ισοζύγιο πληρωμών της Ρουμανίας αντιμετωπίζει σοβαρή απειλή. Ως εκ τούτου, συνιστά στο Συμβούλιο την έκδοση απόφασης για την παροχή αμοιβαίας συνδρομής. Οι συνολικές χρηματοδοτικές ανάγκες για την περίοδο έως το πρώτο τρίμηνο του 2011 υπολογίζονται σε 20 δισ. EUR. Στο ποσό αυτό συμπεριλαμβάνεται πρόβλεψη για το αναμενόμενο συνεχιζόμενο έλλειμμα του ισοζυγίου τρεχουσών συναλλαγών, τη μερική ανανέωση των ληξιπρόθεσμων δανείων, κάποιες εκροές κεφαλαίων και τη διαμόρφωση του αποθέματος επίσημων συναλλαγματικών διαθεσίμων σε συνετά επίπεδα. Το ποσοστό ανανέωσης της έκθεσης των ξένων τραπεζών στη Ρουμανία θεωρείται ότι θα ανέλθει στο 100% μετά την παροχή της αμοιβαίας συνδρομής, σε συμφωνία με την απαιτούμενη δέσμευση που έχουν αναλάβει οι κύριες ξένες τράπεζες να διατηρήσουν την έκθεσή τους στη Ρουμανία (όπως επιβεβαιώνουν στην κοινή δήλωσή τους της 26ης Μαρτίου 2009), ενώ το ποσοστό ανανέωσης για το εταιρικό εξωτερικό χρέος προς μητρικές εταιρίες και για το εξωτερικό χρέος των ρουμανικών τραπεζών θεωρείται ότι θα ανέλθει 50% το 2009. Για το 2010 και το 2011, γίνεται η παραδοχή ότι όλες οι ληξιπρόθεσμες ξένες υποχρεώσεις θα αναχρηματοδοτηθούν κατά 100% δεδομένης της αναμενόμενης σταθεροποίησης της χρηματοπιστωτικής αγοράς και της έναρξης της ανάκαμψης των μεγαλύτερων εξαγωγικών αγορών της Ρουμανίας. Πέραν του στόχου αρκούντως υψηλών αποθεμάτων ξένου συναλλάγματος (που υπερβαίνει το 100% του βραχυπρόθεσμου εξωτερικού χρέους εναπομένουσας ληκτότητας) έγιναν συντηρητικές παραδοχές για άλλες κεφαλαιακές εκροές, όπως τις εκροές καταθέσεων μη μόνιμων κατοίκων, τις μειώσεις στις εμπορικές πιστώσεις και τις εκροές χαρτοφυλακίου, προκειμένου να ενσωματωθούν συμπληρωματικά ρυθμιστικά αποθέματα στους υπολογισμούς. Η βασική παραδοχή για την αύξηση του ΑΕΠ είναι -4% για το 2009 και περίπου 0% για το 2010. Το έλλειμμα του ισοζυγίου τρεχουσών συναλλαγών προβλέπεται να ανέλθει σε 7½% του ΑΕΠ το 2009 και 6½% του ΑΕΠ το 2010.Η συνδρομή της ΕΕ στο πλαίσιο του μηχανισμού για τη στηριξη του ισοζυγιου πληρωμων ωσ μεροσ της διεθνους συνδρομήσΕνόψει των σοβαρών δυσκολιών που αντιμετωπίζει η Ρουμανία σε σχέση με το ισοζύγιο πληρωμών και με την προϋπόθεση ότι οι ρουμανικές αρχές θα τηρήσουν απαρέγκλιτα τη δέσμευσή τους για εφαρμογή ενός μείζονος προγράμματος δημοσιονομικής, χρηματοοικονομικής και διαρθρωτικής προσαρμογής, η Επιτροπή, μετά από διαβούλευση με την Οικονομική και Δημοσιονομική Επιτροπή στις 17 Μαρτίου 2009, συνιστά στο Συμβούλιο την παροχή της αμοιβαίας συνδρομής, την οποία προβλέπει το άρθρο 119 της Συνθήκης.Επιπλέον η Επιτροπή, μετά από διαβούλευση με την Οικονομική και Δημοσιονομική Επιτροπή, προτείνει, αφού εγκριθεί η προαναφερθείσα απόφαση του Συμβουλίου για την παροχή αμοιβαίας συνδρομής στη Ρουμανία κατόπιν συστάσεως της Επιτροπής, να εκδοθεί απόφαση του Συμβουλίου, βάσει της σχετικής διευκόλυνσης της ΕΕ προς τα κράτη μέλη (σύμφωνα με τα όσα προβλέπει ο κανονισμός (ΕΚ) αριθ. 332/2002 του Συμβουλίου της 18ης Φεβρουαρίου 2002), σχετικά με τη χορήγηση μεσοπρόθεσμης χρηματοδοτικής συνδρομής στη Ρουμανία, ανώτατου ύψους 5 δισ. EUR, για τη στήριξη της διατηρησιμότητας του ισοζυγίου πληρωμών της.Υπό τις τρέχουσες συνθήκες, που χαρακτηρίζονται από τις μειωμένες κεφαλαιακές εισροές και τις υψηλές δημοσιονομικές και εξωτερικές ανισορροπίες, φαίνεται ότι είναι σκόπιμη η χορήγηση μεσοπρόθεσμης χρηματοδοτικής συνδρομής προς τη Ρουμανία στο πλαίσιο του μηχανισμού για τη στήριξη του ισοζυγίου πληρωμών των κρατών μελών (βάσει του κανονισμού 332/2002). Άμεσος στόχος είναι να διευκολυνθεί η πειθαρχημένη προσαρμογή του εξωτερικού ελλείμματος ώστε να αμβλυνθούν οι υπερβολικές πιέσεις που ασκούνται στη συναλλαγματική ισοτιμία, οι οποίες σε διαφορετική περίπτωση θα μπορούσαν να προκαλέσουν σοβαρές επιπτώσεις στους ισολογισμούς των επιχειρήσεων και στα νοικοκυριά, οδηγώντας σε βαθύτερη ύφεση και πίεση του τραπεζικού κλάδου.Οι συνολικές χρηματοδοτικές ανάγκες έως το πρώτο τρίμηνο του 2011 υπολογίζονται σε 20 δισ. EUR. Η στήριξη θα παρασχεθεί από την ΕΕ στη Ρουμανία σε συνδυασμό με δάνειο του ΔΝΤ (Stand-by-Arrangement) ύψους 11,40 δισ. ΕΤΔ (περίπου 12,95 δισ. EUR, 1085% του μεριδίου συμμετοχής της Ρουμανίας στο ΔΝΤ). Επίσης θα χορηγηθεί πρόσθετη πολυμερής στήριξη ύψους 2 δισ. EUR με τον ακόλουθο τρόπο: η Παγκόσμια Τράπεζα, επιπλέον των τακτικών της δανειοδοτικών δραστηριοτήτων , θα χορηγήσει 1 δισ. EUR και η ΕΤΕπ και η ΕΤΑΑ θα χορηγήσουν ακόμη 1 δισ. EUR.Στις 26 Μαρτίου 2009, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία κατά την περίοδο του προγράμματος και συμφώνησαν να στηρίξουν τις ρουμανικές θυγατρικές τους ώστε να διατηρήσουν την τρέχουσα υγιή οικονομική κατάστασή τους για όσο διάστημα διαρκούν οι κλυδωνισμοί στην αγορά και η οικονομική επιβράδυνση. Η δέσμευση αυτή θα επιβεβαιωθεί μέσω της υποβολής χωριστού διοικητικού εγγράφου από καθεμία από τις κύριες τράπεζες στην Εθνική Τράπεζα της Ρουμανίας (BNR) η οποία, από κοινού με τις αρμόδιες εποπτικές αρχές της χώρας, θα παρακολουθεί στενά την τήρηση της εν λόγω δέσμευσης. Η χρηματοδοτική συνδρομή από την ΕΕ παρέχεται για τη στήριξη της αυστηρής δέσμευσης των ρουμανικών αρχών να εφαρμόσουν ένα εκτενές πρόγραμμα οικονομικής πολιτικής. Το πρόγραμμα αυτό έχει συμφωνηθεί από κοινού με τις ρουμανικές αρχές.Η Επιτροπή θα επαληθεύει ανά τακτά χρονικά διαστήματα και σε συνεργασία με την ΟΔΕ ότι πληρούνται οι όροι οικονομικής πολιτικής που συνοδεύουν τη συνδρομή, μέσω της πραγματοποίησης αποστολών και της υποβολής εκθέσεων σε τακτική βάση από τις αρχές. Καθ’ όλη τη διάρκεια εφαρμογής του προγράμματος, η Επιτροπή θα παράσχει επίσης περαιτέρω συστάσεις πολιτικής και τεχνική συνδρομή σε συγκεκριμένους τομείς. Οι βασικές συνιστώσες αυτού του προγράμματος είναι οι εξής:α. Δημοσιονομική εξυγίανσηΗ κυβέρνηση δεσμεύεται να καταβάλλει πρόσθετες προσπάθειες για δημοσιονομική προσαρμογή της τάξης του 1,1% του ΑΕΠ, πέραν των μέτρων που αντιστοιχούν στο 3% του ΑΕΠ και περιλαμβάνονται στον προϋπολογισμό για το 2009 που εγκρίθηκε τον Φεβρουάριο του 2009. Βάσει των αναθεωρημένων προβλέψεων για συρρίκνωση του ΑΕΠ κατά 4% το 2009 και των πρόσθετων δημοσιονομικών μέτρων, οι αρχές αποβλέπουν στη συγκράτηση του ελλείμματος της γενικής κυβέρνησης στο 5,1% του ΑΕΠ, ποσοστό που συνεπάγεται σημαντική διαρθρωτική προσαρμογή συγκριτικά με το αποτέλεσμα της εκτέλεσης του προϋπολογισμού του 2008. Το κοινοβούλιο της χώρας αναμένεται να εγκρίνει το δεύτερο τρίμηνο του 2009 διορθωτικό προϋπολογισμό για το 2009, με βάση τις επικαιροποιημένες προοπτικές της οικονομίας και τα πρόσθετα μέτρα.Η δημοσιονομική εξυγίανση θα επικεντρωθεί στο σκέλος των δαπανών. Οι πρωτογενείς κρατικές δαπάνες θα περιοριστούν επιπλέον κατά 0,85% του ΑΕΠ σε σύγκριση με τον προϋπολογισμό του 2009. Τούτο θα επιτευχθεί μέσω i) της περικοπής (κατά ένα εκτιμώμενο ποσοστό 4 – 4½% σε σχέση με τα επίπεδα του 2008) των δαπανών για μισθούς του δημόσιου τομέα με τη μη πραγματοποίηση αυξήσεων (συνολικού ύψους 5%) που προέβλεπε ο προϋπολογισμός του 2009 στο μισθολόγιο των δημοσίων υπαλλήλων ή με ισοδύναμες περαιτέρω περικοπές στην απασχόληση, καθώς και της μείωσης των απασχολούμενων στο δημόσιο τομέα, περιλαμβανομένης της αντικατάστασης μόνο του 1 στους 7 αποχωρούντες υπαλλήλους, ii) πρόσθετης μείωσης των δαπανών για αγαθά και υπηρεσίες και των επιχορηγήσεων σε επιχειρήσεις, και iii) ορισμένων περικοπών στις δημόσιες δαπάνες για οχήματα, εξοπλισμό γραφείων και με την εξασφάλιση ρεαλιστικών χρονοδιαγραμμάτων των επενδυτικών σχεδίων που χρηματοδοτούνται από την ΕΕ. Μολοταύτα, οι δημόσιες επενδύσεις προβλέπεται να αυξηθούν σημαντικά το 2009 συγκριτικά με το 2008 (περίπου 6½% του ΑΕΠ το 2009 έναντι 5¾% του ΑΕΠ το 2008). Όσον αφορά το σκέλος των εσόδων, η λήψη μέτρων για την κατάργηση ορισμένων φοροαπαλλαγών και φοροελαφρύνσεων (που αφορούν ειδικότερα τα εταιρικά αυτοκίνητα και την απόσβεση στοιχείων ενεργητικού κατόπιν αναπροσαρμογής στην τρέχουσα αξία) αναμένεται να αποφέρουν επιπλέον έσοδα της τάξης του 0,25% του ΑΕΠ. Η κυβέρνηση δεσμεύεται να συνεχίσει τη δημοσιονομική εξυγίανση με την περικοπή των δαπανών και να μειώσει περαιτέρω το έλλειμμα στο 4,1% του ΑΕΠ το 2010 και κάτω από 3% του ΑΕΠ το 2011.Καθ' όλη τη διάρκεια εκτέλεσης του προγράμματος, η Επιτροπή θα παρέχει συνεχή καθοδήγηση και συμβουλές στις ρουμανικές αρχές με στόχο τη διασφάλιση της διατηρήσιμης διόρθωσης του ελλείμματος.β. Μεταρρύθμιση της δημοσιονομικής διακυβέρνησηςΠροκειμένου να καταστεί δυνατή η διατηρήσιμη επίτευξη χαμηλότερων δημοσιονομικών ελλειμμάτων θα ληφθούν μέτρα για τη βελτίωση της δημοσιονομικής στρατηγικής και διαδικασίας. Βασική συνιστώσα θα είναι η θέσπιση νόμου περί δημοσιονομικής ευθύνης, ο οποίος μεταξύ άλλων θα προβλέπει την εκπόνηση διαδικασιών για τη βελτίωση της κατάρτισης πολυετών προϋπολογισμών, θα θέτει όρια στις αναθεωρήσεις των προϋπολογισμών κατά τη διάρκεια ενός έτους και θα θεσπίζει δημοσιονομικούς κανόνες για τη βελτίωση της εκτέλεσης του προϋπολογισμού και την εξασφάλιση πλήρους συμμόρφωσης με τις απαιτήσεις του συμφώνου σταθερότητας και ανάπτυξης. Ο νόμος αυτός θα πρέπει επίσης να προβλέπει τη σύσταση δημοσιονομικού συμβουλίου που θα προβαίνει σε ανεξάρτητους και επισταμένους ελέγχους.Για τη βελτίωση της δημοσιονομικής προβλεψιμότητας και διαφάνειας, το σύστημα αμοιβών στον δημόσιο τομέα θα αναδιαρθρωθεί, μέσω, μεταξύ άλλων, της ενοποίησης και απλοποίησης των μισθολογικών κλιμακίων και την μεταρρύθμισης του συστήματος επιμισθίων. Τούτο αποσκοπεί στην επίλυση των σημαντικών προβλημάτων με το δημόσιο μισθολογικό σύστημα: τα επιμίσθια καλύπτουν μεγάλο τμήμα των συνολικών απολαβών, δεν υπάρχει ενιαία μισθολογική κλίμακα και υπάρχει μεγάλος αριθμός νομοθετικών πράξεων που ρυθμίζουν τους μισθούς σε διάφορα σημεία του συστήματος αμοιβών στον δημόσιο τομέα.Προκειμένου να βελτιωθεί η μακροπρόθεσμη διατηρησιμότητα των δημόσιων οικονομικών, θα γίνει μεταρρύθμιση του συνταξιοδοτικού συστήματος. Μεταξύ των αλλαγών είναι η στροφή προς την τιμαριθμική αναπροσαρμογή των συντάξεων του δημόσιου τομέα, ο περιορισμός των περιθωρίων διακριτικής ευχέρειας στη χορήγηση αυξήσεων στις συντάξεις και η σταδιακή αύξηση της ηλικίας συνταξιοδότησης πέραν των συμφωνηθεισών διευθετήσεων που ισχύουν σήμερα (ιδίως για τις γυναίκες), ώστε να ληφθεί υπόψη η αύξηση του προσδόκιμου ζωής. Επιπλέον, θα αρχίσει η σταδιακή καταβολή εισφορών από κατηγορίες δημοσίων υπαλλήλων που έως τώρα εξαιρούνται από το εν λόγω σύστημα συνταξιοδοτικών εισφορών. Το πρόγραμμα προβλέπει τη συνέχιση της υλοποίησης του δεύτερου συνταξιοδοτικού πυλώνα, με τακτικές αυξήσεις των εισφορών, σύμφωνα με τον αρχικό προγραμματισμό.γ. Νομισματική και χρηματοπιστωτική πολιτικήΗ νομισματική πολιτική θα παραμείνει προσανατολισμένη στη σταθερότητα των τιμών και την επίτευξη του στόχου της BNR όσον αφορά τον πληθωρισμό (επί του παρόντος 3,5% ±1% στα τέλη του 2009). Όσον αφορά τον χρηματοπιστωτικό κλάδο, η BNR θα πραγματοποιεί ελέγχους με προσομοίωση ακραίων καταστάσεων (stress test) στους ισολογισμούς και τα χαρτοφυλάκια δανείων κάθε τράπεζας βάσει διαφόρων σεναρίων και σύμφωνα με τις κατευθυντήριες γραμμές της ΕΕ σχετικά με την αποτίμηση, τα οποία θα χρησιμοποιηθούν για την αξιολόγηση των δυνητικών αυξήσεων των ιδίων κεφαλαίων που απαιτούνται προκειμένου να διασφαλιστεί ότι ο συντελεστής φερεγγυότητας θα παραμείνει άνω του 10% καθ’ όλη τη διάρκεια του προγράμματος. Μετά την ολοκλήρωση των ελέγχων αυτών, και σύμφωνα με τη δέσμευση που έχουν αναλάβει για επαρκή στήριξη των θυγατρικών τους (όπως επιβεβαιώνουν στην κοινή δήλωσή τους της 26ης Μαρτίου 2009), οι μητρικές τράπεζες θα κληθούν να εξασφαλίσουν, έως τα τέλη Σεπτεμβρίου 2009, επαρκείς πόρους για να καλύψουν τα τυχόν ελλείμματα που θα προκύψουν από τους ελέγχους.Επιπλέον, το πρόγραμμα προβλέπει την τροποποίηση της νομοθεσίας περί τραπεζικής λειτουργίας και εκκαθάρισης ώστε να είναι δυνατή η έγκαιρη και αποτελεσματική απόκριση σε περίπτωση δυσχερειών στον τραπεζικό κλάδο. Βασικός στόχος των τροποποιήσεων θα είναι η ενίσχυση των εξουσιών των διαχειριστών των τραπεζών που τίθενται υπό αναγκαστική διαχείριση. Πέρα από τις διατάξεις αυτές, οι εξουσίες παρέμβασης της BNR θα ενισχυθούν μέσω άλλων μέτρων που θα της επιτρέπουν να ζητεί από σημαντικούς μετόχους να αυξήσουν το μετοχικό τους κεφάλαιο και να στηρίξουν οικονομικά την τράπεζα, και επίσης να απαγορεύει ή να περιορίζει τις διανομές κερδών. Η χρηματοπιστωτική εποπτεία θα ενισχυθεί σύμφωνα με τη σχετική νομοθεσία της ΕΕ. Επιπλέον, θα θεσπιστούν αναλυτικότερες απαιτήσεις υποβολής εκθέσεων σχετικά με τη ρευστότητα και, τη δέουσα χρονική στιγμή, το υποχρεωτικό ελάχιστο ύψος κεφαλαιακής επάρκειας πρέπει να αυξηθεί από 8 σε 10 τοις εκατό. Επιπλέον, οι διαδικασίες για την ενεργοποίηση της ασφάλισης καταθέσεων θα τροποποιηθούν ώστε να απλοποιηθούν και να επιταχυνθούν οι πληρωμές. Σύμφωνα με την τροποποιημένη νομοθεσία, η ασφάλιση καταθέσεων θα ενεργοποιείται μετά από σχετική απόφαση της BNR εντός περιόδου 21 ημερών. Τέλος, προκειμένου να διασφαλιστεί η επαρκής ρευστότητα, η BNR έχει αποφασίσει να διευρύνει το φάσμα των περιουσιακών στοιχείων που γίνονται δεκτά ως ασφάλεια.δ. Διαρθρωτικές μεταρρυθμίσειςΤο οικονομικό πρόγραμμα θα περιλαμβάνει επίσης μέτρα διαρθρωτικών αλλαγών στους τομείς πολιτικής που καλύπτονται από τις ειδικές ανά χώρα συστάσεις που εκδίδονται από το Συμβούλιο στο πλαίσιο της στρατηγικής της Λισαβόνας. Οι μεταρρυθμίσεις αυτές περιλαμβάνουν πολιτικές για τη βελτίωση της αποδοτικότητας και της αποτελεσματικότητας της δημόσιας διοίκησης, την άνοδο της ποιότητας των δημοσίων δαπανών, τη χρηστή χρήση και την καλύτερη απορρόφηση των κοινοτικών κονδυλίων, τη βελτίωση του επιχειρηματικού περιβάλλοντος και την καταπολέμηση της αδήλωτης εργασίας. Η Επιτροπή συμβάλλει επίσης στη δημιουργία ικανοτήτων σε τοπικό επίπεδο μέσω των διαρθρωτικών ταμείων, συγκεκριμένο τμήμα των οποίων προορίζεται για την παροχή τεχνικής συνδρομής.Το πρόγραμμα αυτό αποτυπώνεται στους όρους οικονομικής πολιτικής που περιλαμβάνονται στη σύσταση της Επιτροπής για απόφαση του Συμβουλίου. Οι αναλυτικοί όροι οικονομικής πολιτικής που συνδέονται με τις εκταμιεύσεις του κοινοτικού δανείου θα καθορίζονται στο μνημόνιο συμφωνίας που θα συναφθεί με τις ρουμανικές αρχές. Επίσης, το πρόγραμμα αυτό θα αποτυπώνεται πλήρως σε επικαιροποίηση του προγράμματος σύγκλισης της Ρουμανίας.Η προτεινόμενη απόφαση θα λήξει τρία έτη μετά την έναρξη της ισχύος της. Για να εξασφαλιστεί η αναγκαία ευελιξία στις τρέχουσες συνθήκες της αγοράς, προτείνεται να επιτραπεί η δυνατότητα χρησιμοποίησης ανταλλαγών επιτοκίου για τις δανειοληπτικές πράξεις που χρηματοδοτούν το δάνειο. Προκειμένου να διασφαλιστεί ο κοινοτικός προϋπολογισμός, οι αντισυμβαλλόμενοι δυνητικής συμφωνίας ανταλλαγής πρέπει να διαθέτουν την ύψιστη πιστοληπτική ποιότητα.Σύμφωνα με τις διατάξεις της πρότασης της Επιτροπής, της 8ης Απριλίου 2009, για κανονισμό του Συμβουλίου με τον οποίο τροποποιείται ο κανονισμός (ΕΚ) αριθ. 332/2002 του Συμβουλίου για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών, η Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης και του Ευρωπαϊκού Ελεγκτικού Συνεδρίου, δύναται να αποστέλλει υπαλλήλους ή δεόντως εξουσιοδοτημένους εκπροσώπους της για να διενεργούν τους τεχνικούς ή δημοσιονομικούς ελέγχους που κρίνει αναγκαίους σχετικά με τη διαχείριση της παρούσας συνδρομής. Επίσης, θα λαμβάνεται μέριμνα για τη διερεύνηση και την ικανοποιητική αντιμετώπιση όλων των εικαζόμενων και επιβεβαιωμένων περιπτώσεων απάτης, διαφθοράς και κάθε άλλης παράνομης δραστηριότητας σε σχέση με τη διαχείριση της κοινοτικής ενίσχυσης για τη στήριξη του ισοζυγίου πληρωμών, που πλήττει τα οικονομικά συμφέροντα της ΕΕ. Κάθε τέτοια περίπτωση, καθώς και τα μέτρα που λαμβάνονται από τις εθνικές αρμόδιες αρχές στο πλαίσιο της αντιμετώπισής της, θα κοινοποιούνται αμελλητί στην Επιτροπή. Το μνημόνιο συμφωνίας και η συμφωνία του δανείου θα ενσωματώνουν επίσης ήδη τις νέες διατάξεις της πρότασης της Επιτροπής για κανονισμό του Συμβουλίου περί τροποποιήσεως του κανονισμού (ΕΚ) αριθ. 332/2002.Παράλληλα με τους όρους οικονομικής πολιτικής για το παρόν πρόγραμμα, η Επιτροπή θα εξακολουθήσει να παρακολουθεί την πρόοδο στον τομέα της δικαστικής μεταρρύθμισης και της καταπολέμησης της διαφθοράς, μέσω του μηχανισμού συνεργασίας και ελέγχου. Η διάρκεια ζωής του μηχανισμού είναι ανεξάρτητη από τη διάρκεια του προγράμματος συνδρομής. Τον Φεβρουάριο του 2009, η ενδιάμεση έκθεση κατέληξε στο συμπέρασμα ότι οι ρουμανικές αρχές πρέπει να δώσουν εκ νέου ώθηση στον τομέα της δικαστικής μεταρρύθμισης και της καταπολέμησης της διαφθοράς ώστε να αντιστραφεί η οπισθοδρόμηση που σημειώθηκε τους τελευταίους μήνες. Αυτό ειδικότερα συνεπάγεται τη θέσπιση των κωδίκων που απαιτούνται για τον εκσυγχρονισμό του νομικού συστήματος και την απόδειξη, μέσω της ταχείας αντιμετώπισης των προβεβλημένων υποθέσεων διαφθοράς, ότι το νομικό σύστημα είναι σε θέση να εφαρμόζει τους νόμους με ανεξάρτητο και αποτελεσματικό τρόπο.Επιπλέον των όρων ακολουθητέας πολιτικής, η Επιτροπή θα εξακολουθήσει επίσης να παρακολουθεί την ορθή χρήση των κοινοτικών κονδυλίων προ και μετά της προσχώρησης, μεταξύ άλλων, μέσω αξιολογήσεων της συμμόρφωσης και τακτικών επισκοπήσεων.Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την παροχή αμοιβαίας συνδρομής στη ΡουμανίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,τη σύσταση της Επιτροπής κατόπιν διαβούλευσης με την Οικονομική και Δημοσιονομική Επιτροπή,Εκτιμώντας τα ακόλουθα:1.  Στις κεφαλαιαγορές και τις χρηματοοικονομικές αγορές της Ρουμανίας ασκούνται το τελευταίο διάστημα αυξανόμενες πιέσεις, οι οποίες αποτυπώνουν την πτωτική πορεία της παγκόσμιας οικονομίας και τις εντεινόμενες ανησυχίες για την υγεία της ρουμανικής οικονομίας, δεδομένου του υψηλού εξωτερικού ελλείμματος και του ραγδαία αυξανόμενου δημόσιου ελλείμματός της. Οι πιέσεις που ασκούνται στη συναλλαγματική ισοτιμία έχουν επίσης ενταθεί και ενέχουν σημαντικό κίνδυνο για τη σταθερότητα του ευρύτερου τραπεζικού τομέα.2.  Η κυβέρνηση και η κεντρική τράπεζα της Ρουμανίας (NBR) εκπόνησαν ως απάντηση μια ολοκληρωμένη πολιτική για τη σταθερή θεμελίωση των μακροοικονομικών πολιτικών και την άμβλυνση των πιέσεων που ασκούνται στη χρηματοπιστωτική αγορά και διατύπωσαν τη στρατηγική αυτή σε επιστολή προθέσεων την οποίαν έλαβε η Επιτροπή στις […]. Ακρογωνιαίος λίθος του οικονομικού προγράμματος είναι η μείωση του δημοσιονομικού ελλείμματος από το 5,4% του ΑΕΠ το 2008 στο 5,1% του ΑΕΠ το 2009 και σε κάτω από το 3% του ΑΕΠ έως το 2011. Προκειμένου να καταστεί δυνατή η διατηρήσιμη επίτευξη χαμηλότερων δημοσιονομικών ελλειμμάτων θα ληφθούν μέτρα για τη βελτίωση της δημοσιονομικής στρατηγικής και διαδικασίας. Το εν λόγω οικονομικό πρόγραμμα και ειδικότερα οι δημοσιονομική στόχοι θα αποτυπωθούν στον προϋπολογισμό της κυβέρνησης καθώς και στο πρόγραμμα σύγκλισης.3.  Το Συμβούλιο επανεξετάζει τακτικά τις οικονομικές πολιτικές που εφαρμόζει η Ρουμανία, ιδίως στο πλαίσιο της ετήσιας επανεξέτασης του επικαιροποιημένου προγράμματος σύγκλισης της Ρουμανίας και της εφαρμογής του εθνικού προγράμματος μεταρρυθμίσεων, καθώς και της τακτικής επισκόπησης της προόδου της Ρουμανίας στο πλαίσιο της έκθεσης σύγκλισης και της ετήσιας έκθεσης προόδου.4.  Οι σημαντικές πιέσεις που ασκούνται στην εξωτερική χρηματοδότηση αναμένεται να διατηρηθούν, καθώς το επίμονο, αν και μειούμενο, έλλειμμα του ισοζυγίου τρεχουσών συναλλαγών, σε συνδυασμό με την ανάγκη ανανέωσης του σημαντικού βραχυπρόθεσμου και μακροπρόθεσμου δανεισμού σε ξένο νόμισμα, δεν αναμένεται να καλυφθούν πλήρως από τις άμεσες ξένες επενδύσεις και άλλες χρηματοδοτήσεις και εισροές κεφαλαίων κατά την περίοδο 2009-2011. Οι ανάγκες εξωτερικής χρηματοδότησης εκτιμώνται σε 20 δισ. Ευρώ περίπου για την περίοδο έως το πρώτο τρίμηνο του 2011. Το ποσοστό ανανέωσης της δανειακής έκθεσης των ξένων τραπεζών στη Ρουμανία θεωρείται ότι θα ανέλθει στο 100% μετά την παροχή της αμοιβαίας συνδρομής, σε συμφωνία με την απαιτούμενη δέσμευση που έχουν αναλάβει οι κύριες ξένες τράπεζες να διατηρήσουν την έκθεσή τους στη Ρουμανία (όπως επιβεβαιώνουν στην κοινή δήλωσή τους της 26ης Μαρτίου 2009), ενώ το ποσοστό ανανέωσης για το εταιρικό εξωτερικό χρέος προς μητρικές εταιρίες και για το εξωτερικό χρέος των ρουμανικών τραπεζών θεωρείται ότι θα ανέλθει 50% το 2009. Για το 2010 και το 2011, γίνεται η παραδοχή ότι όλες οι ληξιπρόθεσμες ξένες υποχρεώσεις θα ανανεωθούν κατά 100%, δεδομένης της αναμενόμενης σταθεροποίησης της χρηματοπιστωτικής αγοράς και της αρχής ανάκαμψης των μεγαλύτερων εξαγωγικών αγορών της Ρουμανίας. Πέραν του στόχου διατήρησης επαρκών συναλλαγματικών αποθεματικών (άνω του 100% του βραχυπρόθεσμου εξωτερικού χρέους εναπομένουσας ληκτότητας), έγιναν συντηρητικές παραδοχές για άλλες κεφαλαιακές εκροές, όπως τις εκροές καταθέσεων μη μόνιμων κατοίκων, τις μειώσεις στις εμπορικές πιστώσεις και τις εκροές χαρτοφυλακίου προκειμένου να ενσωματωθούν πρόσθετα ρυθμιστικά αποθεματικά στους υπολογισμούς.5.  Οι ρουμανικές αρχές ζήτησαν σημαντική χρηματοδοτική συνδρομή από την ΕΕ και άλλους διεθνείς χρηματοδοτικούς οργανισμούς προκειμένου να στηριχθεί η διατηρησιμότητα του ισοζυγίου πληρωμών της χώρας και να διαμορφωθούν τα αποθέματα ξένου συναλλάγματος σε συνετά επίπεδα.6.  Το ισοζύγιο πληρωμών της Ρουμανίας αντιμετωπίζει σοβαρή απειλή, πράγμα το οποίο δικαιολογεί την επείγουσα παροχή αμοιβαίας συνδρομής από την Κοινότητα,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Κοινότητα χορηγεί αμοιβαία συνδρομή στη Ρουμανία.Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση κοινοτικής μεσοπρόθεσμης χρηματοδοτικής συνδρομής στη ΡουμανίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 332/2002[2] του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών και ιδίως το άρθρο 3 παράγραφος 2,την πρόταση της Επιτροπής, η οποία υποβλήθηκε κατόπιν διαβούλευσης με την Οικονομική και Δημοσιονομική Επιτροπή (ΟΔΕ),Εκτιμώντας τα ακόλουθα:7.  Με την απόφαση […] το Συμβούλιο αποφάσισε την χορήγηση αμοιβαίας συνδρομής στη Ρουμανία.8.  Παρά τη βελτίωση που αναμένεται στο ισοζύγιο τρεχουσών συναλλαγών, η Επιτροπή, το ΔΝΤ και οι ρουμανικές αρχές εκτίμησαν τον Μάρτιο του 2009 τις ανάγκες εξωτερικής χρηματοδότησης της Ρουμανίας σε 20 δισ. EUR για το διάστημα έως το πρώτο τρίμηνο του 2011, καθώς, λόγω των πρόσφατων εξελίξεων στην χρηματοπιστωτική αγορά, οι λογαριασμοί κίνησης κεφαλαίων και χρηματοοικονομικών συναλλαγών είναι πιθανό να σημειώσουν σοβαρή επιδείνωση.9.  Κρίνεται σκόπιμη η χορήγηση κοινοτικής στήριξης στη Ρουμανία ανώτατου ύψους 5 δισ. EUR βάσει του μηχανισμού μεσοπρόθεσμης χρηματοδοτικής συνδρομής του ισοζυγίου πληρωμών των κρατών μελών που θεσπίστηκε με τον κανονισμό (ΕΚ) αριθ. 332/2002. Η συνδρομή αυτή πρέπει να παρασχεθεί σε συνδυασμό με δάνειο από το Διεθνές Νομισματικό Ταμείο ύψους 11,40 δισ. ΕΤΔ (περίπου 12,95 δισ. EUR) βάσει συμφωνίας stand-by που προβλέπεται ότι θα εγκριθεί στις 6 Μαΐου 2009. Η Παγκόσμια Τράπεζα συμφώνησε να χορηγήσει επίσης δάνειο , ύψους 1 δισ. EUR. στη Ρουμανία και η ΕΤΕπ και η ΕΤΑΑ θα παράσχουν συνολική συμπληρωματική στήριξη 1 δισ. EUR.10.  Τη διαχείριση της οικονομικής στήριξης πρέπει να την αναλάβει η Επιτροπή. Οι συγκεκριμένοι όροι οικονομικής πολιτικής που θα συμφωνηθούν με τις ρουμανικές αρχές μετά τη διαβούλευση με την ΟΔΕ πρέπει να περιληφθούν σε ένα μνημόνιο συμφωνίας. Οι λεπτομερείς χρηματοδοτικοί όροι πρέπει να καθοριστούν από την Επιτροπή στη συμφωνία χορήγησης δανείου.11.  Η Επιτροπή επαληθεύει ανά τακτά χρονικά διαστήματα ότι πληρούνται οι όροι οικονομικής πολιτικής που συνοδεύουν τη στήριξη, μέσω της πραγματοποίησης αποστολών και της υποβολής εκθέσεων σε τακτική βάση από τις ρουμανικές αρχές.12.  Καθ’ όλη τη διάρκεια εφαρμογής του προγράμματος, η Επιτροπή παρέχει περαιτέρω συστάσεις πολιτικής και τεχνική συνδρομή σε συγκεκριμένους τομείς.13.  Το Ευρωπαϊκό Ελεγκτικό Συνέδριο έχει το δικαίωμα να διεξαγάγει κάθε δημοσιονομικό έλεγχο που κρίνει απαραίτητο όσον αφορά τη διαχείριση της παρούσας συνδρομής. Η Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης, έχει δικαίωμα να αποστέλλει τους υπαλλήλους της ή δεόντως εξουσιοδοτημένους εκπροσώπους της για να διενεργούν τους τεχνικούς ή δημοσιονομικούς ελέγχους που κρίνει αναγκαίους σχετικά με τη διαχείριση της κοινοτικής μεσοπρόθεσμης χρηματοδοτικής συνδρομής.14.  Παράλληλα με τους όρους οικονομικής πολιτικής για το παρόν πρόγραμμα, η Επιτροπή θα εξακολουθήσει να παρακολουθεί την πρόοδο στον τομέα της δικαστικής μεταρρύθμισης και της καταπολέμησης της διαφθοράς μέσω του μηχανισμού συνεργασίας και ελέγχου. Η διάρκεια ζωής του μηχανισμού είναι ανεξάρτητη από τη διάρκεια του προγράμματος συνδρομής. Επιπλέον των όρων, η Επιτροπή θα εξακολουθήσει επίσης να παρακολουθεί την ορθή χρήση των κοινοτικών κονδυλίων προ και μετά της προσχώρησης, μεταξύ άλλων, μέσω αξιολογήσεων της συμμόρφωσης και τακτικών επισκοπήσεων.15.  Η συνδρομή πρέπει να χορηγηθεί για τη στήριξη της διατηρησιμότητας του ισοζυγίου πληρωμών της Ρουμανίας και, με τον τρόπο αυτόν, για να συμβάλει στην επιτυχή υλοποίηση του προγράμματος οικονομικής πολιτικής της κυβέρνησης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 116.  Η Κοινότητα θέτει στη διάθεση της Ρουμανίας μεσοπρόθεσμο δάνειο ανώτατου ύψους 5 δισ. ευρώ , με μέγιστη μέση ληκτότητα 7 ετών.17.  Η κοινοτική χρηματοδοτική συνδρομή παραμένει στη διάθεση της Ρουμανίας επί τρία έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης.Άρθρο 218.  Τη διαχείριση της χρηματοδοτικής συνδρομής αναλαμβάνει η Επιτροπή με τρόπο συνεπή προς τις δεσμεύσεις που έχει αναλάβει η Ρουμανία και προς τις συστάσεις του Συμβουλίου, ιδίως τις ειδικές ανά χώρα συστάσεις στο πλαίσιο της υλοποίησης του εθνικού προγράμματος μεταρρυθμίσεων καθώς και του προγράμματος σύγκλισης.19.  Η Επιτροπή συμφωνεί με τις αρχές της Ρουμανίας, μετά από διαβούλευση με την ΟΔΕ, τους συγκεκριμένους όρους οικονομικής πολιτικής που συνοδεύουν τη χρηματοδοτική συνδρομή, όπως ορίζεται στο άρθρο 3 παράγραφος 5. Οι όροι αυτοί περιλαμβάνονται σε μνημόνιο συμφωνίας λαμβάνοντας υπόψη τις δεσμεύσεις και τις συστάσεις που αναφέρονται στην παράγραφο 1. Οι λεπτομερείς χρηματοδοτικοί όροι καθορίζονται από την Επιτροπή στη συμφωνία χορήγησης δανείου.20.  Η Επιτροπή επαληθεύει ανά τακτά χρονικά διαστήματα, και σε συνεργασία με την ΟΔΕ, ότι πληρούνται οι όροι οικονομικής πολιτικής που συνοδεύουν τη στήριξη. Για τον σκοπό αυτό, οι ρουμανικές αρχές θέτουν στη διάθεση της Επιτροπής όλες τις αναγκαίες πληροφορίες και συνεργάζονται πλήρως μαζί της. Η ΟΔΕ τηρείται ενήμερη από την Επιτροπή σχετικά με την πιθανή αναχρηματοδότηση των δανειοληπτικών πράξεων ή την αναπροσαρμογή των χρηματοδοτικών όρων.21.  Η Ρουμανία είναι διατεθειμένη να θεσπίσει και να εφαρμόσει πρόσθετα μέτρα δημοσιονομικής εξυγίανσης για τη διασφάλιση της μακροοικονομικής σταθερότητας, εφόσον απαιτηθούν τέτοιου είδους μέτρα κατά τη διάρκεια του προγράμματος στήριξης. Οι ρουμανικές αρχές διαβουλεύονται με την Επιτροπή πριν από την υιοθέτηση των εν λόγω πρόσθετων μέτρων.Άρθρο 322.  Η Επιτροπή θέτει την κοινοτική χρηματοδοτική συνδρομή στη διάθεση της Ρουμανίας σε πέντε το πολύ δόσεις, το ύψος των οποίων καθορίζεται στο μνημόνιο συμφωνίας.23.  Η πρώτη δόση αποδεσμεύεται με την έναρξη ισχύος της συμφωνίας δανείου και του μνημονίου συμφωνίας.24.  Η συνετή χρήση συμφωνιών ανταλλαγής επιτοκίου επιτρέπεται με ύψιστης πιστοληπτικής ποιότητας αντισυμβαλλομένους εφόσον απαιτείται προκειμένου να χρηματοδοτηθεί το δάνειο.25.  Η Επιτροπή αποφασίζει την αποδέσμευση περαιτέρω δόσεων αφού λάβει τη γνώμη της ΟΔΕ.26.  Η εκταμίευση κάθε περαιτέρω δόσης πραγματοποιείται υπό την προϋπόθεση της ικανοποιητικής εκτέλεσης του νέου οικονομικού προγράμματος της ρουμανικής κυβέρνησης που περιλαμβάνεται στο πρόγραμμα σύγκλισης της Ρουμανίας, του εθνικού προγράμματος μεταρρυθμίσεων και, ειδικότερα, των ειδικών όρων οικονομικής πολιτικής που καθορίζονται στο μνημόνιο συμφωνίας. Οι εν λόγω όροι περιλαμβάνουν, μεταξύ άλλων, τα εξής:α) Έγκριση ενός σαφώς διατυπωμένου μεσοπρόθεσμου δημοσιονομικού προγράμματος που αποσκοπεί στη μείωση, έως το 2011, του ελλείμματος της γενικής κυβέρνησης τουλάχιστον στο επίπεδο αναφοράς της Συνθήκης, ήτοι 3% του ΑΕΠ.β) Έγκριση και εκτέλεση ενός διορθωτικού προϋπολογισμού για το 2009 (έως το δεύτερο τρίμηνο του 2009) με στόχο έλλειμμα γενικής κυβέρνησης που δεν υπερβαίνει το5,1% του ΑΕΠ σε όρους ΕΣΛ-95.γ) Μείωση του μισθολογικού κόστους του δημόσιου τομέα σε ονομαστικούς όρους σε σύγκριση με τα επίπεδα του 2008, μέσω μη πραγματοποίησης των αυξήσεων στο μισθολόγιο των δημοσίων υπαλλήλων (συνολικού ύψους 5% σε ονομαστικούς όρους) για το 2009 (ή μέσω ισοδύναμων περαιτέρω περικοπών στην απασχόληση), καθώς και μέσω της μείωσης των απασχολούμενων στον δημόσιο τομέα, μεταξύ άλλων με την αντικατάσταση μόνον 1 στους 7 αποχωρούντες υπαλλήλους.δ) Επιπλέον μειώσεις των δαπανών για αγαθά και υπηρεσίες και των επιδοτήσεων προς δημόσιες επιχειρήσεις.ε) Βελτίωση της δημοσιονομικής διαχείρισης μέσω της θέσπισης και εφαρμογής ενός δεσμευτικού μεσοπρόθεσμου δημοσιονομικού πλαισίου, θέσπισης ορίων στις αναθεωρήσεις του προϋπολογισμού στη διάρκεια του έτους, περιλαμβανομένων δημοσιονομικών κανόνων και σύστασης ενός δημοσιονομικού συμβουλίου που θα παρέχει ανεξάρτητο και εξειδικευμένο έλεγχο.στ) Μεταρρύθμιση του συστήματος αμοιβών στο δημόσιο, μεταξύ άλλων μέσω της ενοποίησης και απλοποίησης των μισθολογικών κλιμάκων και της μεταρρύθμιση του συστήματος επιδομάτων.ζ) Μεταρρύθμιση των βασικών παραμέτρων του συνταξιοδοτικού συστήματος, με μετάβαση σε καθεστώς τιμαριθμικής προσαρμογής των συντάξεων ανάλογα με τις τιμές καταναλωτή και όχι βάσει των μισθών, τη σταδιακή προσαρμογή της ηλικίας συνταξιοδότησης πέραν των τρεχόντων ορίων, ιδίως για τις γυναίκες, και εισάγοντας σταδιακά συνταξιοδοτικές εισφορές από ομάδες δημόσιων υπαλλήλων που επί του παρόντος δεν συμμετέχουν σε αυτές τις εισφορές.η) Τροποποίηση της νομοθεσίας περί τραπεζικής λειτουργίας και εκκαθάρισης, ώστε να είναι δυνατή η έγκαιρη και αποτελεσματική απόκριση σε περίπτωση δυσχερειών στον τραπεζικό κλάδο. Βασικός στόχος των τροποποιήσεων θα είναι η ενίσχυση των εξουσιών των διαχειριστών των τραπεζών που τίθενται υπό αναγκαστική διαχείριση. Πέρα από τα μέτρα αυτά, οι εξουσίες παρέμβασης της κεντρικής τράπεζα της Ρουμανίας (BNR) πρέπει να ενισχυθούν με διατάξεις που να της επιτρέπουν να ζητεί από σημαντικούς μετόχους να αυξήσουν το μετοχικό τους κεφάλαιο και να στηρίξουν οικονομικά την τράπεζα, και επίσης να απαγορεύει ή να περιορίζει τις διανομές κερδών. Η χρηματοπιστωτική εποπτεία θα ενισχυθεί σύμφωνα με τη σχετική νομοθεσία της ΕΕ. Επιπλέον, θα θεσπιστούν αναλυτικότερες απαιτήσεις υποβολής εκθέσεων σχετικά με τη ρευστότητα και, τη δέουσα χρονική στιγμή, το ελάχιστο υποχρεωτικό ύψος κεφαλαιακής επάρκειας πρέπει να αυξηθεί από 8 σε 10 τοις εκατό. Επιπλέον, οι διαδικασίες για την ενεργοποίηση της ασφάλισης καταθέσεων πρέπει να τροποποιηθούν ώστε να απλοποιηθούν και να επιταχυνθούν οι πληρωμές. Σύμφωνα με την τροποποιημένη νομοθεσία, η ασφάλιση καταθέσεων θα ενεργοποιείται μετά από σχετική απόφαση της BNR εντός περιόδου 21 ημερών. Τέλος, προκειμένου να διασφαλιστεί η επαρκής πρόβλεψη ρευστότητας, η BNR έχει αποφασίσει να διευρύνει το φάσμα των περιουσιακών στοιχείων που γίνονται δεκτά ως ασφάλεια.θ) Μέτρα διαρθρωτικής μεταρρύθμισης στους τομείς των ειδικών ανά χώρα συστάσεων που εκδίδονται στο πλαίσιο της στρατηγικής της Λισαβόνας. Μεταξύ αυτών περιλαμβάνονται μέτρα για τη βελτίωση της αποδοτικότητας και της αποτελεσματικότητας της δημόσιας διοίκησης, την άνοδο της ποιότητας των δημοσίων δαπανών, τη χρηστή χρήση και την καλύτερη απορρόφηση των κοινοτικών κονδυλίων, τη μείωση του διοικητικού, δημοσιονομικού και νομικού φόρτου για τις επιχειρήσεις και την καταπολέμηση της αδήλωτης εργασίας, ούτως ώστε να διευρυνθεί η φορολογική βάση.27.  Προκειμένου να διασφαλιστεί η ομαλή τήρηση των όρων του προγράμματος και να υποστηριχθεί η άρση των ανισορροπιών με βιώσιμο τρόπο, η Επιτροπή θα παρέχει διαρκή στήριξη και καθοδήγηση για τις δημοσιονομικές, χρηματοπιστωτικές και διαρθρωτικές μεταρρυθμίσεις.28.  Η Ρουμανία θα ανοίξει έναν ειδικό λογαριασμό στην Εθνική Τράπεζα της Ρουμανίας (BNR) για τη διαχείριση της κοινοτικής μεσοπρόθεσμης χρηματοδοτικής συνδρομής.Άρθρο 4Η παρούσα απόφαση απευθύνεται στη Ρουμανία.Άρθρο 5Δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΔΕΛΤΙΟ ΔΗΜΟΣΙΟΝΟΜΙΚΩΝ ΕΠΙΠΤΩΣΕΩΝ(πρβλ. άρθρο 16 του εσωτερικού κανονισμού)ΤΟΜΕΑΣ ΠΟΛΙΤΙΚΗΣ: ΤΙΤΛΟΣ 01 – ΟΙΚΟΝΟΜΙΚΕΣ ΚΑΙ ΧΡΗΜΑΤΟΔΟΤΙΚΕΣ ΥΠΟΘΕΣΕΙΣΔΡΑΣΤΗΡΙΟΤΗΤΑ: ΧΡΗΜΑΤΟΔΟΤΙΚΕΣ ΠΡΑΞΕΙΣ ΚΑΙ ΜΕΣΑΤΙΤΛΟΣ της ΔΡΑΣΗΣ: ΜΕΣΟΠΡΟΘΕΣΜΗ ΧΡΗΜΑΤΟΔΟΤΙΚΗ ΣΥΝΔΡΟΜΗ ΤΗΣ ΕΕ ΠΡΟΣ ΤΗ ΡΟΥΜΑΝΙΑ1. ΤΙΤΛΟΣ ΤΗΣ ΠΡΟΤΑΣΗΣ: ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ ΚΑΙ ΟΝΟΜΑΣΙΑ01 04 01 01 Εγγύηση της Ευρωπαϊκής Κοινότητας για τα κοινοτικά δάνεια που προορίζονται για τη στήριξη του ισοζυγίου πληρωμών2. ΝΟΜΙΚΗ ΒΑΣΗ:Άρθρα 119 ΕΚ και 308 ΕΚ· Κανονισμός (ΕΚ) 332/2002 του Συμβουλίου της 18ης Φεβρουαρίου 2002.3. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ ΤΟΥ ΟΙΚΟΝΟΜΙΚΟΥ ΕΤΟΥΣ (ΣΕ ΕΥΡΩ)Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους και άλλα έξοδα) σε περίπτωση που ο χρεώστης (Ρουμανία) περιέλθει σε αδυναμία εκπλήρωσης των υποχρεώσεών του.Η εγγραφή στον προϋπολογισμό («p.m.») που αντικατοπτρίζει την εγγύηση από τον προϋπολογισμό θα ενεργοποιηθεί μόνον σε περίπτωση πραγματικής κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.3α – Τρέχον έτοςΆνευ αντικειμένουΠΑΥ |Αρχική πίστωση του οικονομικού έτους (προϋπολογισμός) |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3β –ΜεταφοράΆνευ αντικειμένουΠΑΥ |Μεταφορά |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3γ - Επόμενο οικονομικό έτος:Άνευ αντικειμένουΠΑΥ |Αρχική πίστωση του οικονομικού έτους (προϋπολογισμός) | p.m. |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση | p.m. |4. ΠΕΡΙΓΡΑΦΗ ΤΗΣ ΔΡΑΣΗΣΗ προτεινόμενη μεσοπρόθεσμη χρηματοδοτική συνδρομή προς τη Ρουμανία συνίσταται σε ένα κοινοτικό δάνειο (που θα χρηματοδοτηθεί από κοινοτικές δανειοληπτικές πράξεις στις διεθνείς κεφαλαιαγορές) ύψους 5 δισ. EUR. Θα χορηγηθεί στο πλαίσιο διεθνούς χρηματοδοτικής δέσμης και, συγκεκριμένα, σε συνδυασμό με δάνειο του ΔΝΤ ύψους 11,40 δισ. ΕΔΤ (περίπου 12,95 δισ. EUR) μαζί με διευκόλυνση stand-by. Η Παγκόσμια Τράπεζα έχει δεσμεύσει συνολικά 1 δισ. EUR και η ΕΤΕπ και ΕΤΑΑ θα χορηγήσουν επίσης συνολικό ποσό 1 δισ. EUR. Η κοινοτική μεσοπρόθεσμη χρηματοδοτική συνδρομή προς τη Ρουμανία σκοπό έχει να στηρίξει τη διατηρησιμότητα του ισοζυγίου πληρωμών της χώρας, το οποίο αντιμετωπίζει σοβαρή απειλή, και με τον τρόπο αυτόν να στηρίξει το νέο οικονομικό πρόγραμμα της κυβέρνησης το οποίο αποβλέπει, μεταξύ άλλων, στην αποκατάσταση της εμπιστοσύνης των επενδυτών και στην ανακούφιση των χρηματοπιστωτικών αγορών από τις πιέσεις τις οποίες δέχονται τον τελευταίο καιρό. Ταυτόχρονα, η στήριξη αυτή συμβάλλει στην χρηματοπιστωτική σταθερότητα που υπερβαίνει τα σύνορα της αποδέκτριας χώρας λόγω των σημαντικών διεθνών δεσμών που υφίστανται (περιλαμβανομένων και των διατραπεζικών). Η νέα δέσμη οικονομικών μέτρων που χρηματοδοτείται με την παρούσα δράση περιλαμβάνει την ταχύτερη μείωση του ελλείμματος στην περίοδο 2009-2011, μειώνοντας με τον τρόπο αυτό τις χρηματοδοτικές ανάγκες της κυβέρνησης. Τέλος, η οικονομική στήριξη θα τελεί υπό τη διαχείριση της Επιτροπής σε συνεργασία με την Οικονομική και Δημοσιονομική Επιτροπή, διασφαλίζοντας έτσι ότι η ΕΕ θα συμμετάσχει ενεργά στη διαμόρφωση των οικονομικών πολιτικών της Ρουμανίας και ότι οι πολιτικές αυτές θα είναι συνεπείς προς τις δεσμεύσεις που έχει αναλάβει η χώρα στο πλαίσιο της ΕΕ και προς τις συστάσεις του Συμβουλίου, ιδίως όσον αφορά την εφαρμογή του εθνικού προγράμματος μεταρρυθμίσεων, καθώς και του προγράμματος σύγκλισης.Στις 26 Μαρτίου 2009, τα μητρικά ιδρύματα των εννέα μεγαλύτερων τραπεζών ξένης ιδιοκτησίας που έχουν ιδρυθεί στη Ρουμανία ανέλαβαν από κοινού τη δέσμευση να διατηρήσουν τη συνολική έκθεσή τους στη Ρουμανία κατά την περίοδο του προγράμματος και συμφώνησαν να στηρίξουν τις ρουμανικές θυγατρικές τους ώστε να διατηρήσουν την τρέχουσα υγιή οικονομική κατάστασή τους για όσο διάστημα διαρκούν οι κλυδωνισμοί στην αγορά και η οικονομική επιβράδυνση. Μαζί με τη στήριξη που παρέχεται από την Κοινότητα, το ΔΝΤ, την Παγκόσμια Τράπεζα, την ΕΤΕπ και την ΕΤΑΑ, η δήλωση αυτή υπογραμμίζει τον ευρύ χαρακτήρα της στήριξης προς τις ρουμανικές αρχές.Τα κεφάλαια που θα δανεισθεί η Κοινότητα από τις κεφαλαιαγορές ή από χρηματοδοτικούς οργανισμούς με σκοπό τη χορήγηση του δανείου στη Ρουμανία καλύπτονται από την κοινοτική εγγύηση. Τα δανειακά κεφάλαια αντλούνται από τις κεφαλαιαγορές ή από χρηματοδοτικούς οργανισμούς. Το κεφάλαιο των δανείων που θα χορηγηθούν στη Ρουμανία ανέρχεται σε 5 δισ. EUR.Η διάρθρωση της εγγύησης που παρέχει η Ευρωπαϊκή Ένωση θα επιτρέψει στην Επιτροπή να εξυπηρετήσει το χρέος αυτό σε περίπτωση που η Ρουμανία περιέλθει σε κατάσταση αδυναμίας εκπλήρωσης των υποχρεώσεών της.Προκειμένου να εκπληρώσει τις υποχρεώσεις της, η Επιτροπή δύναται να καταφύγει στα ρευστά διαθέσιμά της για την προσωρινή εξυπηρέτηση του δανείου. Στην περίπτωση αυτή ισχύει το άρθρο 12 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2000/597/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).5. ΤΡΟΠΟΣ ΥΠΟΛΟΓΙΣΜΟΥΆνευ αντικειμένου.6. ΧΡΟΝΟΔΙΑΓΡΑΜΜΑ ΠΛΗΡΩΜΩΝ (ΣΕ ΕΥΡΩ)Άνευ αντικειμένου.Ονομασία | Πιστώσεις | Πληρωμές |Έτος n | Έτος n+1 | Έτος n+2 | Έτος n+3 | Επόμενα οικονομικά έτη |Έτος n |Έτος n+1 |Έτος n |Έτος n+1 |Σύνολο |[1] Σύμφωνα με τους όρους αναφοράς για τη χορήγηση μη κοινοτικών δανείων σε κράτη μέλη της ΕΕ που ενέκρινε η ΟΔΕ στις 29 Σεπτεμβρίου 2008, τούτο έγινε με επιστολή που απηύθυνε ο Υπουργός Οικονομικών Gheorghe Pogea στον Επίτροπο Joaquin Almunia. Παρόμοια επιστολή εστάλη από το μέλος της ΟΔΕ Stefan Nanu στους Odile Renaud Basso και Marco Buti, γραμματέα και μέλος της Επιτροπής στην ΟΔΕ, αντίστοιχα.[2] EE L53/1 [23 Φεβρουαρίου 2002]


title: 2014/63/ΕΕ: Σύσταση της Επιτροπής, της 6ης Φεβρουαρίου 2014 , σχετικά με την καταπολέμηση του Diabrotica virgifera virgifera Le Conte στις περιοχές της Ένωσης όπου η παρουσία του έχει επιβεβαιωθεί

text:
               7.2.2014

               EL

               Επίσημη Εφημερίδα της Ευρωπαϊκής Ένωσης

               L 38/46

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 6ης Φεβρουαρίου 2014
   σχετικά με την καταπολέμηση του Diabrotica virgifera virgifera Le Conte στις περιοχές της Ένωσης όπου η παρουσία του έχει επιβεβαιωθεί
   (2014/63/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Ο Diabrotica virgifera virgifera Le Conte (στο εξής «Diabrotica») είναι ένα μη αυτόχθονο επιβλαβές έντομο του αραβοσίτου. Έχει διασπαρεί και εγκαταστάθηκε σε περισσότερες από τις μισές περιοχές καλλιέργειας αραβοσίτου της Ένωσης.

               (2)

               Τα μέτρα για την πρόληψη της διασποράς του Diabrotica εντός της Ένωσης σύμφωνα με την απόφαση 2003/766/ΕΚ της Επιτροπής (1) δεν αποδείχθηκαν επιτυχή. Επιπλέον, σύμφωνα με την εκτίμηση αντικτύπου που διενεργήθηκε από την Επιτροπή δεν είναι εφικτό ούτε να επιδιωχθεί η εκρίζωση του συγκεκριμένου επιβλαβούς οργανισμού από το έδαφος της Ένωσης ούτε να αποτραπεί η περαιτέρω διασπορά του προς τις περιοχές που σήμερα είναι ελεύθερες από τον εν λόγω επιβλαβή οργανισμό. Συνεπώς, η Επιτροπή αποφάσισε, με την εκτελεστική οδηγία 2014/19/ΕΕ (2) και την εκτελεστική απόφαση 2014/62/ΕΕ (3) να ανακαλέσει την αναγνώριση του Diabrotica ως εγκεκριμένου επιβλαβούς οργανισμού με καθεστώς καραντίνας, με τη διαγραφή από το παράρτημα I της οδηγίας 2000/29/ΕΚ του Συμβουλίου (4), και να καταργήσει την απόφαση 2003/766/ΕΚ αντιστοίχως.

               (3)

               Σύμφωνα με την απόφαση 2003/766/ΕΚ, η αμειψισπορά ήταν υποχρεωτική μόνο για την εκρίζωση μεμονωμένων κρουσμάτων του Diabrotica. Ωστόσο, επιστημονικές μελέτες έχουν δείξει ότι η αμειψισπορά αποτελεί την πλέον αποτελεσματική τεχνική και για να αναχαιτιστεί η διασπορά του Diabrotica και να μειωθεί ο αντίκτυπός του. Εκτός του ότι αποτελεί αποτελεσματική μέθοδο ελέγχου του Diabrotica, η αμειψισπορά έχει διάφορα άλλα πλεονεκτήματα από περιβαλλοντική άποψη. Τα μέτρα αυτά περιλαμβάνουν τη βελτίωση ή τη διατήρηση της γονιμότητας και της δομής του εδάφους, καθώς και την ανακοπή του κύκλου των παρασίτων και των ζιζανίων με τη δυνατότητα μείωσης της εξάρτησης των γεωργών από τις χημικές εισροές λιπασμάτων και φυτοπροστατευτικών προϊόντων. Κατά συνέπεια, η αμειψισπορά έχει επίσης θετικό αντίκτυπο στην ποιότητα του νερού και του αέρα, καθώς και στη βιοποικιλότητα. Ωστόσο, από άλλες μελέτες που διενεργήθηκαν για τον εν λόγω επιβλαβή οργανισμό, έγινε σαφές ότι με την περαιτέρω διασπορά υπάρχει πιθανότητα να αυξηθεί η εξάρτηση από τα εντομοκτόνα, καθώς σε ορισμένες περιπτώσεις ενδέχεται να είναι δύσκολο να βρεθεί κατά την εναλλαγή μια οικονομικά ελκυστική εναλλακτική καλλιέργεια για τον αραβόσιτο.

               (4)

               Ως εκ τούτου, τα κράτη μέλη θα πρέπει να βρουν αποτελεσματικό και βιώσιμο τρόπο ελέγχου του Diabrotica και μετά την ανάκληση της αναγνώρισης του Diabrotica ως εγκεκριμένου επιβλαβούς οργανισμού με καθεστώς απομόνωσης. Το άρθρο 14 της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου (5) προβλέπει ότι τα κράτη μέλη θεσπίζουν κατάλληλα κίνητρα για να ενθαρρύνουν τους επαγγελματίες χρήστες να εφαρμόζουν, σε εθελοντική βάση, ειδικές κατά καλλιέργεια ή τομέα κατευθυντήριες γραμμές για ολοκληρωμένη φυτοπροστασία, οι οποίες θα πρέπει να καταρτιστούν από τις δημόσιες αρχές ή τις οργανώσεις που αντιπροσωπεύουν συγκεκριμένους επαγγελματίες χρήστες. Σύμφωνα με τις γενικές αρχές της ολοκληρωμένης διαχείρισης επιβλαβών οργανισμών, η πρόληψη της εμφάνισης επιβλαβών οργανισμών διαδραματίζει βασικό ρόλο στη μείωση των αναγκών παρέμβασης με φυτοπροστατευτικά προϊόντα. Επιπλέον, οι ορθολογικές βιολογικές, φυσικές και άλλες μέθοδοι χωρίς χημικά μέσα, εφόσον παρέχουν ικανοποιητικό έλεγχο των επιβλαβών οργανισμών, πρέπει να προτιμούνται αντί για τις μεθόδους με χημικά μέσα.

               (5)

               Σύμφωνα με τις εν λόγω γενικές αρχές της ολοκληρωμένης διαχείρισης επιβλαβών οργανισμών, η εφαρμογή της αμειψισποράς, της κατάλληλης παρακολούθησης των πληθυσμών του Diabrotica και άλλων σχετικών μέτρων για την πρόληψη της διασποράς των επιβλαβών οργανισμών, όπως μέτρα υγιεινής όπως ο καθαρισμός των γεωργικών μηχανημάτων, θα πρέπει να συμπεριληφθούν στις ειδικές κατευθυντήριες γραμμές ανά καλλιέργεια ή τομέα.

               (6)

               Επιπλέον, προκειμένου να ενισχυθεί η τήρηση από τους χρήστες του άρθρου 55 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (6), στις περιπτώσεις όπου χρησιμοποιούνται εντομοκτόνα για τον έλεγχο του Diabrotica, οι ειδικές κατά καλλιέργεια ή τομέα κατευθυντήριες γραμμές ολοκληρωμένης φυτοπροστασίας όσον αφορά τον εν λόγω επιβλαβή οργανισμό θα πρέπει να συνάδουν με τους κανόνες σχετικά με την ορθή χρήση των φυτοπροστατευτικών προϊόντων, όπως προβλέπεται στην εν λόγω διάταξη.

               (7)

               Οι επαγγελματίες χρήστες φυτοπροστατευτικών προϊόντων θα πρέπει να έχουν στη διάθεσή τους πληροφορίες και μέσα για την παρακολούθηση του Diabrotica, καθώς και πρόσβαση σε υπηρεσίες συμβουλευτικής για την ολοκληρωμένη φυτοπροστασία, συμπεριλαμβανομένων ειδικών μεθόδων πρόληψης και ελέγχου για τον Diabrotica. Τα αποτελέσματα της παρακολούθησης πρέπει να βοηθούν τους γεωργούς να αποφασίζουν αν και πότε υπάρχει ακόμη ανάγκη να εφαρμόσουν μέτρα φυτοπροστασίας. Οι άρτιες και επιστημονικά ορθές τιμές κατώτατων ορίων για τους πληθυσμούς του Diabrotica είναι σκόπιμο να ορίζονται για μια περιφέρεια, δεδομένου ότι αποτελούν βασική προϋπόθεση για τη λήψη αποφάσεων.

               (8)

               Επομένως, τα κράτη μέλη που μεριμνούν, σε συμμόρφωση με το άρθρο 5 της οδηγίας 2009/128/ΕΚ, ώστε όλοι οι επαγγελματίες χρήστες να έχουν πρόσβαση στην κατάρτιση για συγκεκριμένα θέματα, θα πρέπει να συμπεριλάβουν επίσης τις διατάξεις της παρούσας σύστασης στο αντίστοιχο πρόγραμμα κατάρτισης.

               (9)

               Η έρευνα και η τεχνολογική ανάπτυξη με αντικείμενο εργαλεία για τον βιώσιμο έλεγχο του Diabrotica θα πρέπει να προωθηθούν, ώστε να εξασφαλιστούν μέτρα κατά του συγκεκριμένου επιβλαβούς οργανισμού που να είναι πιο αποτελεσματικά από άποψη κόστους και περιβαλλοντικά βιώσιμα,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει να λαμβάνουν υπόψη τις γενικές αρχές της ολοκληρωμένης φυτοπροστασίας οι οποίες ορίζονται στο παράρτημα III της οδηγίας 2009/128/ΕΚ για τον έλεγχο του Diabrotica virgifera virgifera Le Conte (στο εξής «Diabrotica») στις περιοχές της Ένωσης όπου η παρουσία του έχει επιβεβαιωθεί. Για τους σκοπούς της παρούσας σύστασης, ως «έλεγχος» νοείται η εξάλειψη της πληθυσμιακής πυκνότητας του επιβλαβούς οργανισμού σε επίπεδο που να μην προκαλεί σημαντικές οικονομικές απώλειες, με σκοπό να εξασφαλιστεί μια οικονομικά βιώσιμη παραγωγή αραβοσίτου.

               2.

               Τα κράτη μέλη θα πρέπει να μεριμνήσουν ώστε οι ειδικές κατά καλλιέργεια ή τομέα κατευθυντήριες γραμμές ολοκληρωμένης φυτοπροστασίας όσον αφορά τον Diabrotica, οι οποίες καταρτίζονται από δημόσιες αρχές ή οργανώσεις που αντιπροσωπεύουν συγκεκριμένους επαγγελματίες χρήστες, και οι οποίες απευθύνονται στους γεωργούς αραβοσίτου και στους επαγγελματίες χρήστες φυτοπροστατευτικών προϊόντων, να είναι σύμφωνες με τους κανόνες σχετικά με την ορθή χρήση των φυτοπροστατευτικών προϊόντων, όπως ορίζονται στο άρθρο 55 του κανονισμού (ΕΚ) αριθ. 1107/2009.

               3.

               Οι ορθολογικές βιολογικές, φυσικές και άλλες μέθοδοι χωρίς χημικά μέσα, εφόσον παρέχουν ικανοποιητικό έλεγχο των επιβλαβών οργανισμών, θα πρέπει να προτιμούνται αντί για τις μεθόδους με χημικά μέσα. Ως εκ τούτου, ο έλεγχος του Diabrotica από τους επαγγελματίες χρήστες θα πρέπει να επιτυγχάνεται ή να υποστηρίζεται από τις ακόλουθες ενέργειες:

                           α)

                           αμειψισπορά·

                           β)

                           χρήση παραγόντων βιολογικού ελέγχου·

                           γ)

                           προσαρμογή της ημερομηνίας σποράς του αραβοσίτου ώστε η βλάστηση να μην συμπίπτει με την εκκόλαψη των προνυμφών·

                           δ)

                           καθαρισμός γεωργικών μηχανημάτων και αφαίρεση των αυτοφυών φυτών αραβοσίτου και άλλα μέτρα υγιεινής.

                     Η αμειψισπορά πρέπει να προτιμάται χάρη στην υψηλή της αποτελεσματικότητα για τον έλεγχο του Diabrotica και στα περιβαλλοντικά και μακροπρόθεσμα γεωπονικά οφέλη.

               4.

               Όλα τα μέτρα που αναφέρονται στο σημείο 3 θα πρέπει να συνοδεύονται από παρακολούθηση της παρουσίας του Diabrotica, ώστε να διαπιστώνεται η ανάγκη και η κατάλληλη χρονική στιγμή για προστατευτικές ενέργειες. Τα κράτη μέλη θα πρέπει να διασφαλίζουν ότι η πραγματοποιείται αποτελεσματική παρακολούθηση του πληθυσμού του Diabrotica χρησιμοποιώντας κατάλληλες μεθόδους και εργαλεία. Οι επιστημονικά ορθές τιμές κατώτατων ορίων για τους πληθυσμούς του Diabrotica θα πρέπει να ορίζονται σε περιφερειακό επίπεδο, δεδομένου ότι αποτελούν βασική προϋπόθεση για τη λήψη αποφάσεων σχετικά με την εφαρμογή των μέτρων ελέγχου.

               5.

               Τα κράτη μέλη θα πρέπει να μεριμνούν, σύμφωνα με το άρθρο 14 παράγραφος 2 της οδηγίας 2009/128/ΕΚ, ώστε οι επαγγελματίες χρήστες φυτοπροστατευτικών προϊόντων να έχουν στη διάθεσή τους πληροφορίες και μέσα για την παρακολούθηση του Diabrotica.

               6.

               Τα κράτη μέλη θα πρέπει να μεριμνούν ώστε οι υπηρεσίες συμβουλευτικής για την ολοκληρωμένη φυτοπροστασία, όπως προβλέπεται στο άρθρο 14 παράγραφος 2 της οδηγίας 2009/128/ΕΚ, να παρέχουν επίσης ειδικές συμβουλές για τον έλεγχο του Diabrotica σε όλους τους επαγγελματίες χρήστες των φυτοπροστατευτικών προϊόντων. Τα κράτη μέλη θα πρέπει, επίσης, να θεσπίσουν κατάλληλα κίνητρα για να ενθαρρύνουν τους επαγγελματίες χρήστες να εφαρμόζουν τις ειδικές κατά καλλιέργεια ή τομέα κατευθυντήριες γραμμές που αναφέρονται στο σημείο 2.

               7.

               Τα κράτη μέλη θα πρέπει να μεριμνούν ώστε όλοι οι επαγγελματίες χρήστες φυτοπροστατευτικών προϊόντων να έχουν πρόσβαση στην κατάρτιση σχετικά με τον βιώσιμο έλεγχο του Diabrotica. Οι διατάξεις της παρούσας σύστασης θα πρέπει να αποτελούν μέρος της εκπαίδευσης που εξασφαλίζεται από τα κράτη μέλη σύμφωνα με το άρθρο 5 της οδηγίας 2009/128/ΕΚ.

               8.

               Τα κράτη μέλη θα πρέπει να προωθήσουν την έρευνα και την τεχνολογική ανάπτυξη στα εργαλεία για τον βιώσιμο έλεγχο του Diabrotica.

      Βρυξέλλες, 6 Φεβρουαρίου 2014.

            Για την Επιτροπή

         Tonio BORG

            Μέλος της Επιτροπής

      (1)  Απόφαση 2003/766/ΕΚ της Επιτροπής, της 24ης Οκτωβρίου 2003, για τη λήψη μέτρων επείγοντος χαρακτήρα ώστε να αποφευχθεί η διασπορά εντός της Κοινότητας της Diabrotica virgifera Le Conte (ΕΕ L 275 της 25.10.2003, σ. 49).

      (2)  Εκτελεστική οδηγία 2014/19/ΕΕ της Επιτροπής, της 6ης Φεβρουαρίου 2014, για την τροποποίηση του παραρτήματος I της οδηγίας 2000/29/ΕΚ του Συμβουλίου περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας. Βλέπε σελίδα 30 της παρούσας Επίσημης Εφημερίδας.

      (3)  Εκτελεστική απόφαση 2014/62/ΕΕ της Επιτροπής, της 6ης Φεβρουαρίου 2014, για την κατάργηση της απόφασης 2003/766/ΕΚ για τη λήψη μέτρων επείγοντος χαρακτήρα ώστε να αποφευχθεί η εξάπλωση εντός της Κοινότητας του Diabrotica virgifera Le Conte. Βλέπε σελίδα 45 της παρούσας Επίσημης Εφημερίδας.

      (4)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).

      (5)  Οδηγία 2009/128/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τον καθορισμό πλαισίου κοινοτικής δράσης με σκοπό την επίτευξη ορθολογικής χρήσης των γεωργικών φαρμάκων (ΕΕ L 309 της 24.11.2009, σ. 71).

      (6)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).


title: 75/97/ΕΚΑΧ: Σύσταση της Επιτροπής της 23ης Δεκεμβρίου 1974 προς τις κυβερνήσεις των κρατών μελών περί της κυκλοφορίας των παλαιοσιδήρων και των προϊόντων που εξομοιώνονται με αυτά στο εσωτερικό της Κοινότητας

text:
  58                               Επίσημη Εφημερίδα των Ευρωπαϊκών Κοινοτήτων
 375L0097KSE
  12.2.75                           Επίσημη Εφημερίδα των Ευρωπαϊκών Κοινοτήτων                       Αριθ. N 38/ 19
                                            ΣΥΣΤΑΣΗ ΤΗΣ ΕΠΙΤΡΟΠΗΣ
                                              της 23ης Δεκεμβρίου 1974
            πρός τίς Κυβερνήσεις των Κρατών μελών περί της κυκλοφορίας τών παλαιοσιδήρων καί
                  τών προϊόντων πού έξομοιώνονται μέ αύτά στό έσωτερικό της Κοινότητος
                                                   (7 5/97/ΕΚΑΧ)
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                           δτι ή έφαρμογή τών μέτρων πού προβλέπονται άπό
                                                                τους κανονισμούς αύτούς κατά τήν κυκλοφορία τών
"Εχοντας υπόψη :                                                παλαιοσιδήρων καί τών προϊόντων πού έξομοιώνο
                                                                νται μέ αυτά στό έσωτερικό της Κοινότητος είναι
τή συνθήκη περί ιδρύσεως της Ευρωπαϊκής Κοινότη                τέτοιας φύσεως, ώστε νά έξασφαλίζει τήν τήρηση τών
τος "Ανθρακος καί Χάλυβος, καί ίδίως τό άρθρο 73                άπαγορεύσεων καί τών περιορισμών κατά τήν έξα
έδάφιο 2,                                                       γωγή τών προϊόντων αύτών μέ προορισμό τρίτες
                                                                χώρες τών όποιων άντικείμενο άποτελοΰν τά προϊόντα
μετά γνώμη τοΰ Συμβουλίου ,                                     αύτά, ένώ άπλουστεύονται σημαντικά οί διατυπώσεις
                                                                σέ σχέση μέ τό σύστημα έλέγχου του τελικού προορι
 Εκτιμώντας :                                                   σμού στό όποιο ύπόκεινται τά προϊόντα αύτά μέχρι
                                                                σήμερα δυνάμει της άποφάσεως της 19ης Νοεμβρίου
δτι γιά τά παλαιοσίδηρα καί τά προϊόντα που έξομοι             1957 , πού Ιλαβαν τά μέλη του Συμβουλίου, ώς άντι
ώνονται μέ αύτά, τά περιλαμβανόμενα στόν πίνακα ό               πρόσωποι τών κυβερνήσεων τους καί,
όποιος περιλαμβάνεται σέ παράρτημα, ισχύουν άπα
γορεύσεις ή περιορισμοί κατά τήν έξαγωγή μέ προορι             δτι γιά τό λόγο αυτό έπιβάλλεται νά Αντικατασταθούν
σμό τρίτες χώρες·                                               οί διατυπώσεις καί διαδικασίες πού προβλέπονται
                                                                άπό τήν τελευταία αύτή άπόφαση μέ έκεΐνες πού
δτι ή τήρηση τών μέτρων αύτών έπιβάλλει έλέγχους οί             προβλέπει ό κανονισμός (ΕΟΚ) άριθ. 1279/71
όποιοι Ιχουν προορισμό νά βεβαιώσουν δτι άπό τήν                πού συνεπληρώθη μέ τόν κανονισμό (ΕΟΚ)
Κοινότητα μέ προορισμό τρίτες χώρες έξάγονται μόνο              άριθ. 2766/71 -
τά προϊόντα γιά τά όποια έξεδόθη κανονικώς άδεια
έξαγωγης άπό τίς άρμόδιες άρχές τοΰ Κράτους μέλους              δτι ή άποτελεσματικότητα τοΰ συστήματος άπαγορεύ
έξαγωγή ς ·                                                     σεων ή περιορισμών κατά τήν έξαγωγή μέ προορισμό
                                                                τρίτες χώρες προϋποθέτει δτι οί παραβάσεις θά τιμω
δτι πάντως, οί Ιλεγχοι αύτοί πρέπει νά συμβαδίζουν              ρούνται άποτελεσματικά σέ κάθε Κράτος μέλος, ό
μέ τίς άνάγκες της έλεύθερης κυκλοφορίας τών έμπο              ποιοδήποτε καί άν είναι τό Κράτος μέλος άπό τό
ρευμάτων στό έσωτερικό της Κοινότητος·                          όποιο προέρχονται τά έμπορεύματα,
δτι προέχει Ιδιαιτέρως οί Ιλεγχοι αύτοί νά μή Ιχουν             ΣΥΝΙΣΤΑ :
χαρακτήρα περισσότερο περιοριστικό άπ' δσο άπαιτεΐ
ή κατάσταση πού δικαιολογεί τήν ΰπαρξή τους·                                          "Αρνοο 1
δτι μέ τόν κανονισμό (ΕΟΚ) άριθ. 542/69 της 18ης                 1 . Τά Κράτη μέλη υποχρεούνται νά λαμβάνουν τά
Μαρτίου 1969 0) τό Συμβούλιο καθιέρωσε καθεστώς                 πρόσφορα μέτρα ώστε ή κυκλοφορία στό έσωτερικό
κοινοτικής διαμετακομίσεως · δτι, βάσει τοΰ κανονι             της Κοινότητος, τών παλαιοσιδήρων καί τών προϊό
σμού αύτοΰ , ό κανονισμός (ΕΟΚ) άριθ. 1279/71 της               ντων πού έξομοιώνονται μέ αύτά τών περιλαμβανομέ
'Επιτροπής της 17ης 'Ιουνίου 197 1 (2) πού συνεπληρώ           νων στόν πίνακα διαλαμβάνεται σέ παράρτημα στήν
θη μέ τόν κανονισμό (ΕΟΚ) άριθ. 2766/71 της 23ης                παρούσα σύσταση, γιά τά όποια θεσπίζονται άπαγο
Δεκεμβρίου 197 1 (3), προβλέπει τή χρήση τών έγγρά             ρεύσεις ή περιορισμοί κατά τήν έξαγωγή μέ προορισμό
φων κοινοτικής διαμετακομίσεως μέ σκοπό τήν έφαρ               τρίτες χώρες, νά γίνεται μέ τούς δρους πού καθορίζο
μογή μέτρων κατά τήν έξαγωγή όρισμένων έμπο                    νται στόν κανονισμό (ΕΟΚ) άριθ. 1279/71 της 'Επι
ρευμάτων ·                                                      τροπής της 17ης Ιουνίου 197 1 περί χρησιμοποιήσεως
                                                                τών έγγράφων κοινοτικής διαμετακομίσεως, γιά τήν
                                                                έφαρμογή μέτρων κατά τήν έξαγωγή όρισμένων προϊ
                                                                όντων, ό όποιος συνεπληρώθη μέ τόν κανονισμό
( 1 ) EE άριθ. N 77 της 29.3.1969 , σ . 1 .
                                                                (ΕΟΚ) άριθ. 2766/71 της 23ης Δεκεμβρίου 1971 .
(2) ΕΕ άριθ. N 133 της 19.6.1971 , σ. 32.
(3) ΕΕ άριθ. N 283 της 24.12.1971 , σ. 33 .                     2 . Τά Κράτη μέλη υποχρεούνται νά καταργήσουν τά
 ---pagebreak---                                  Επίσημη 'Εφημερίδα των Ευρωπαϊκών Κοινοτήτων                                    59
μέτρα πού Ιχουν λάβει γιά τήν έφαρμογή προηγουμέ              δυσχέρειες πού ένδεχομένως άντιμετωπίζουν κατα την
νων άποφάσεων πού έξεδόθησαν άπό τά μέλη του                   έφαρμογή τών μέτρων πού προβλέπονται στά άρθρα 1
Συμβουλίου μέ τήν Ιδιότητα τών έκπροσώπων τών                  καί 2 .
κυβερνήσεων τών Κρατών μελών καί άναφέρονται                   Ή 'Επιτροπή άνακοινώνει τίς πληροφορίες αύτές στά
στίς έπιβαλλόμενες διατυπώσεις καί διαδικασίες γιά             άλλα Κράτη μέλη γιά νά έξετάσει, ένδεχομένως, τά
τήν κυκλοφορία τών παλαιοσιδήρων καί τών προϊό                μέτρα πού πρέπει νά ληφθούν.
ντων πού έξομοιώνονται μέ αυτά στό έσωτερικό της
Κοινότητος.
                                                                                "Αρϋρο 4
                         "Αρθρο 2                              Τα Κράτη μελη λαμβανουν, τό αργότερο τήν 1η
                                                               'Ιανουαρίου 1975 , τά μέτρα πού προβλέπονται στά
Τά Κράτη μέλη υποχρεούνται νά λαμβάνουν κάθε                   άρθρα 1 καί 2 καί τά άνακοινώνουν χωρίς καθυστέρη
πρόσφορο γενικό ή ειδικό μέτρο, ώστε οί παραβάσεις             ση στήν 'Επιτροπή .
τών διατάξεων πού άναφέρονται στίς άπαγορεύσεις ή
τούς περιορισμούς κατά τήν έξαγωγή, μέ προορισμό                                      "Αρθρο 5
τρίτες χώρες, τών παλαιοσιδήροον καί τών προϊόντων
πού έξομοιώνονται μέ αύτά νά τιμωρούνται όποιοδή               H παρούσα σύσταση άπευθύνεται στά Κράτη μέλη .
ποτε καί άν είναι τό Κράτος μέλος άπό τό όποιο
προέρχονται τά προϊόντα αύτά.                                  Έγινε στίς Βρυξέλλες τήν 23η Δεκεμβρίου 1974
                                                                                Γιά τήν 'Επιτροπή
                         "Αρθρο 3                                                            F. O. GUNDELACH
Τά Κράτη μέλη πληροφορούν τήν 'Επιτροπή γιά τίς                                             Μέλος της 'Επιτροπής
                                                  ΠΑΡΑΡΤΗΜΑ
                                      (πίνακας πού προβλέπεται στό άρθρο 1 )
         1 . Παλαιοσίδηρα, άπορρίμματα καί θραύσματα τεχνουργημάτων άπό χυτοσίδηρο, σίδηρο ή χάλυβα
             (ΕΚΑΧ) (περιλαμβανομένων τών μεταχειρισμένων σιδηροτροχιών τών όποιων τό μήκος είναι
             μικρότερο τοΰ 1,50 μ) (δασμ. κλάση 73.03 τοΰ Κοινού Δασμολογίου).
         2 . Μεταχειρισμένες σιδηροτροχιές μήκους μικροτέρου τών 2,50 μ , άλλά ίσου ή μεγαλυτέρου τών
             1,50 μ (διάκριση) ΕΧ 73.16 A II 6) τοΰ Κοινού Δασμολογίου .
         3 . Άπορρίμματα σέ όγκους χαλυβοκραμάτων (διάκριση) 73.15 B 1 β/Ι aa) τοΰ 'Κοινού Δασμολο
             γίου.
         4 . Προϊόντα πού χρησιμοποιούνται έκ νέου καί θεωρούνται ώς παλαιοσίδηρα δυνάμει της
             άποφάσεως τών μελών τοΰ Συμβουλίου , ώς έκπροσώπων τών κυβερνήσεων τους πού έλήφθη κατά
             τήν 45η σύνοδο τοΰ Συμβουλίου, ή όποία ίγινε τήν 8η 'Οκτωβρίου 1957 .


title: Σύσταςη της Επιτροπής, της 12ης Ιουλίου 2004, για τη μεταφορά στο εθνικό δίκαιο οδηγιών που επηρεάζουν την εσωτερική αγορά (Κείμενο που παρουσιάζει ενδιαφέρον για τον ΕΟΧ)

text:
               16.4.2005

               EL

               Επίσημη Εφημερίδα της Ευρωπαϊκής Ένωσης

               L 98/47

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 12ης Ιουλίου 2004
   για τη μεταφορά στο εθνικό δίκαιο οδηγιών που επηρεάζουν την εσωτερική αγορά
   (Κείμενο που παρουσιάζει ενδιαφέρον για τον ΕΟΧ)
   (2005/309/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,
   Εκτιμώντας τα ακόλουθα:

               (1)

               Τα κράτη μέλη που μεταφέρουν τις οδηγίες στο εθνικό τους δίκαιο μπορούν να επιλέγουν τη μορφή και τις μεθόδους της μεταφοράς αυτής, αλλά δεσμεύονται από τους όρους της οδηγίας ως προς το αποτέλεσμα που πρέπει να επιτευχθεί και την προθεσμία για την πραγματοποίηση της μεταφοράς.

               (2)

               Σε αρκετές συνόδους κορυφής, συμπεριλαμβανομένων εκείνων που πραγματοποιήθηκαν στη Στοκχόλμη τον Μάρτιο του 2001, στη Βαρκελώνη τον Μάρτιο του 2002 και στις Βρυξέλλες τον Μάρτιο του 2003 και του 2004, το Ευρωπαϊκό Συμβούλιο, αναγνωρίζοντας τη σημασία της ορθής λειτουργίας της εσωτερικής αγοράς (1) για την ανταγωνιστικότητα της ευρωπαϊκής οικονομίας, κάλεσε επανειλημμένα τα κράτη μέλη να δώσουν υψηλή προτεραιότητα στη μεταφορά στο εθνικό τους δίκαιο των οδηγιών που επηρεάζουν την εσωτερική αγορά.

               (3)

               Το Ευρωπαϊκό Κοινοβούλιο (2), η Ευρωπαϊκή Οικονομική και Κοινωνική Επιτροπή (3) και η Επιτροπή των Περιφερειών (4) εξέφρασαν επανειλημμένα τις ανησυχίες τους σχετικά με τις μέτριες επιδόσεις των κρατών μελών όσον αφορά την ορθή και έγκαιρη μεταφορά των οδηγιών περί εσωτερικής αγοράς. Η διοργανική συμφωνία για τη βελτίωση της νομοθεσίας της 16ης Δεκεμβρίου 2003 (5) επισήμανε επίσης τη σημασία που έχει ο εκ μέρους των κρατών μελών σεβασμός του άρθρου 10 της συνθήκης και κάλεσε τα κράτη μέλη να μεριμνούν για την ορθή και ταχεία εντός των τακτών προθεσμιών μεταφορά της κοινοτικής νομοθεσίας στο εθνικό δίκαιο.

               (4)

               Παρά τις εκκλήσεις αυτές και το γεγονός ότι η έγκαιρη και ορθή μεταφορά της νομοθεσίας αποτελεί νομική υποχρέωση, τα κράτη μέλη συστηματικά δε μεταφέρουν ορθά στην εθνική τους νομοθεσία τις οδηγίες περί εσωτερικής αγοράς εντός των προθεσμιών με τις οποίες έχουν συμφωνήσει τα ίδια, ενώ τα περισσότερα κράτη μέλη δεν επιτυγχάνουν καν τους ενδιάμεσους στόχους μεταφοράς στο εθνικό δίκαιο που έχει θέσει το Ευρωπαϊκό Συμβούλιο και πολλές από τις οδηγίες αυτές δεν έχουν μεταφερθεί ακόμα στο εθνικό δίκαιο σε όλα τα κράτη μέλη, παρόλο που η προθεσμία για τη μεταφορά έχει λήξει προ πολλού.

               (5)

               Η καθυστερημένη ή εσφαλμένη μεταφορά στο εθνικό δίκαιο των οδηγιών περί εσωτερικής αγοράς ζημιώνει τις επιχειρήσεις και τους πολίτες και συχνά τους στερεί τα δικαιώματά τους.

               (6)

               Η καθυστερημένη ή εσφαλμένη μεταφορά στο εθνικό δίκαιο στερεί επίσης από τις επιχειρήσεις τα πλήρη οικονομικά οφέλη της κανονικά λειτουργούσας εσωτερικής αγοράς και βλάπτει την ανταγωνιστικότητα ολόκληρης της ευρωπαϊκής οικονομίας, υπονομεύοντας την ικανότητα της Κοινότητας για οικονομική μεγέθυνση διατηρώντας ταυτόχρονα υψηλό επίπεδο κοινωνικής συνοχής.

               (7)

               Σε μια Ευρωπαϊκή Ένωση 25 ή περισσότερων κρατών μελών, ο κίνδυνος η καθυστερημένη ή εσφαλμένη μεταφορά οδηγιών να προκαλέσει τον κατακερματισμό της εσωτερικής αγοράς και κατά συνέπεια τη συρρίκνωση των οικονομικών της οφελών είναι αυξημένος.

               (8)

               Η Επιτροπή θα εξακολουθήσει να δίνει προτεραιότητα στην ανάληψη σοβαρής νομικής δράσης κατά των κρατών μελών για την καθυστερημένη ή εσφαλμένη μεταφορά στο εθνικό δίκαιο και να ενθαρρύνει την άσκηση πίεσης από τα άλλα κράτη μέλη με την τακτική δημοσίευση των επιδόσεων των κρατών μελών ως προς τη μεταφορά στο εθνικό δίκαιο στον πίνακα αποτελεσμάτων της εσωτερικής αγοράς· ωστόσο, αν και οι ενέργειες αυτές είχαν σχετική επιτυχία στο παρελθόν εξακολουθούν να υπάρχουν ελλείψεις όσον αφορά τη μεταφορά και επομένως απαιτείται μια πιο δραστήρια αντιμετώπιση από την Επιτροπή και τα κράτη μέλη.

               (9)

               Η Επιτροπή υπέδειξε στην ανακοίνωσή της του 2002 για τη βελτίωση του ελέγχου της εφαρμογής του κοινοτικού δικαίου (6), τις δυνατότητες και τον τρόπο συνδρομής της προς τα κράτη μέλη όσον αφορά τη μεταφορά οδηγιών στο εθνικό δίκαιο.

               (10)

               Ωστόσο, εναπόκειται στα κράτη μέλη να εξασφαλίσουν την ορθή και έγκαιρη μεταφορά των οδηγιών.

               (11)

               Το άρθρο 10 της συνθήκης απαιτεί από τα κράτη μέλη να λαμβάνουν κάθε γενικό ή ειδικό μέτρο κατάλληλο να εξασφαλίσει την εκπλήρωση των υποχρεώσεων που απορρέουν από τη συνθήκη ή προκύπτουν από πράξεις των οργάνων της Κοινότητας.

               (12)

               Το Δικαστήριο των Ευρωπαϊκών Κοινοτήτων υποστηρίζει με συνέπεια την άποψη ότι τα κράτη μέλη δε μπορούν να επικαλεστούν διατάξεις, πρακτικές ή περιστάσεις που υπάρχουν στα εθνικά τους νομικά συστήματα για να δικαιολογήσουν τη μη συμμόρφωσή τους με τις υποχρεώσεις και τις προθεσμίες που καθορίζονται στις οδηγίες.

               (13)

               Δεδομένου ότι επανειλημμένως τα κράτη μέλη δε μεταφέρουν τις οδηγίες ορθά και εγκαίρως θα χρειαστεί να επανεξετάσουν τις διαδικασίες και πρακτικές τους για να εξασφαλίσουν τη συνεπή εκπλήρωση αυτής της νομικής υποχρέωσης.

               (14)

               Ορισμένα κράτη μέλη έχουν συστηματικά πολύ καλύτερες επιδόσεις μεταφοράς από άλλα, γεγονός που αντικατοπτρίζει την ύπαρξη ή υιοθέτηση πιο αποτελεσματικών δομών, διαδικασιών και πρακτικών· ωστόσο, το γεγονός ότι κανένα κράτος μέλος δεν έχει τέλεια επίδοση υποδηλώνει ότι όλα θα χρειαστεί να επιδιώξουν βελτιώσεις. Σύμφωνα με την διοργανική συμφωνία για τη βελτίωση της νομοθεσίας, τα κράτη μέλη πρέπει να καταρτίζουν, προς ιδία χρήση, και προς όφελος της Κοινότητας, πίνακες αντιστοιχίας, οι οποίοι να αποτυπώνουν, στο μέτρο του δυνατού, την αντιστοιχία των οδηγιών με τα μέτρα μεταφοράς στο εθνικό δίκαιο και να τους δημοσιοποιούν.

               (15)

               Η Επιτροπή ανέφερε στην ανακοίνωσή της «Στρατηγική της εσωτερικής αγοράς - Προτεραιότητες 2003-2006» (7) ότι θα εξέδιδε σύσταση με διάφορες ορθές πρακτικές οι οποίες θα πρέπει να εφαρμόζονται από τα κράτη μέλη προκειμένου να εξασφαλιστεί καλύτερη και ταχύτερη μεταφορά στο εθνικό δίκαιο των οδηγιών περί εσωτερικής αγοράς.

               (16)

               Τα κράτη μέλη δήλωσαν ότι ενδιαφέρονται να πάρουν μαθήματα από τις πρακτικές των άλλων κρατών, ζητήθηκε δε η γνώμη τους από την συμβουλευτική επιτροπή εσωτερικής αγοράς, σχετικά με τις ορθές τους πρακτικές μεταφοράς και τους διάφορους εθνικούς συνταγματικούς, νομικούς και διοικητικούς κανόνες και πρακτικές στο βαθμό που μπορεί να επηρεάζουν τη μεταφορά στο εθνικό δίκαιο.

               (17)

               Εντοπίστηκαν αρκετές ορθές πρακτικές που βοηθούν τα κράτη μέλη να μεταφέρουν τις οδηγίες περί εσωτερικής αγοράς στο εθνικό τους δίκαιο εγκαίρως και σωστά.

               (18)

               Εναπόκειται σε κάθε κράτος μέλος να επιλέξει τις διαδικασίες και πρακτικές που είναι οι πλέον ενδεδειγμένες για να εξασφαλίσει τη σωστή και έγκαιρη μεταφορά στο εθνικό δίκαιο των οδηγιών περί εσωτερικής αγοράς, σταθμίζοντας τί του αρμόζει καλύτερα, καθώς οι διαδικασίες και οι πρακτικές που είναι αποτελεσματικές σε ένα κράτος μέλος μπορεί να μην είναι εξίσου αποτελεσματικές σε κάποιο άλλο.

               (19)

               Δεδομένου ότι η καθυστερημένη μεταφορά στο εθνικό δίκαιο των οδηγιών περί εσωτερικής αγοράς προκαλεί αβεβαιότητα περί το δίκαιο και σύγχυση, οι επιχειρήσεις και οι πολίτες πρέπει να ενημερώνονται όταν οι οδηγίες δε μεταφέρονται εγκαίρως και να γνωρίζουν τα έννομά τους δικαιώματα στις περιπτώσεις αυτές.

               (20)

               Όταν υποβάλλεται στα εθνικά κοινοβούλια το σχέδιο των διατάξεων εφαρμογής, πρέπει να συνοδεύεται από δήλωση σχετικά με τη συμμόρφωση των διατάξεων αυτών με την κοινοτική νομοθεσία, και να ενημερώνεται το κοινοβούλιο εάν η σχετική οδηγία μεταφέρεται πλήρως ή εν μέρει.

               (21)

               Με την επιφύλαξη του ρόλου της Επιτροπής και τις υποχρεώσεις της ως θεματοφύλακα της συνθήκης, η Επιτροπή πρέπει να ενημερώνεται, όταν της κοινοποιούνται εθνικές διατάξεις εφαρμογής, εάν πρόκειται για πλήρη ή μερική μεταφορά της σχετικής οδηγίας στο εθνικό δίκαιο και εάν οι διατάξεις θεωρείται ότι συμβιβάζονται με την κοινοτική νομοθεσία.

               (22)

               Εάν τα κράτη μέλη αποφασίσουν να συμπεριλάβουν τη μεταφορά μιας οδηγίας σε ένα ευρύτερο νομοθετικό έργο, αυτό μπορεί να έχει ως αποτέλεσμα τη μη τήρηση της προθεσμίας μεταφοράς· η εισαγωγή όρων και απαιτήσεων επιπλέον εκείνων που απαιτούνται για τη μεταφορά μιας οδηγίας μπορεί επίσης να παρεμποδίσει τους στόχους που επιδιώκει η εν λόγω οδηγία,

         ΣΥΝΙΣΤΑ ΣΤΑ ΚΡΑΤΗ ΜΕΛΗ:

               1)

               Να λάβουν τα απαραίτητα οργανωτικά ή άλλα μέτρα για να αντιμετωπίσουν άμεσα και αποτελεσματικά τις αιτίες στις οποίες οφείλονται οι κατ’ εξακολούθηση παραβάσεις της νομικής τους υποχρέωσης να μεταφέρουν ορθά και εγκαίρως στο εθνικό τους δίκαιο τις οδηγίες περί εσωτερικής αγοράς.

               2)

               Να εξετάσουν τις βέλτιστες πρακτικές που παρατίθενται στο παράρτημα και, λαμβάνοντας υπόψη τις εθνικές τους θεσμικές παραδόσεις, να υιοθετήσουν τις πρακτικές οι οποίες θα οδηγήσουν ή αναμένεται να οδηγήσουν σε βελτίωση της ταχύτητας ή της ποιότητας μεταφοράς στο εθνικό δίκαιο των οδηγιών περί εσωτερικής αγοράς.

               3)

               Να δημοσιεύουν εγκαίρως κατάλογο των οδηγιών περί εσωτερικής αγοράς οι οποίες δεν έχουν μεταφερθεί πλήρως στο εθνικό δίκαιο εντός των προθεσμιών και να ενημερώνουν τις επιχειρήσεις και τους πολίτες ότι, παρά τη μη μεταφορά, υπό ορισμένες συνθήκες μπορεί να έχουν έννομα δικαιώματα βάσει οδηγιών που δεν έχουν μεταφερθεί στο εθνικό δίκαιο· οι πληροφορίες αυτές πρέπει να διατίθενται τουλάχιστον σε ένα κυβερνητικό δικτυακό τόπο.

               4)

               Να εξασφαλίζουν ότι σχέδια εθνικών διατάξεων εφαρμογής που υποβάλλοντα στα εθνικά κοινοβούλια συνοδεύονται από δήλωση που αναφέρει ότι θεωρούνται σύμφωνα με την κοινοτική νομοθεσία και ότι μεταφέρουν μια συγκεκριμένη οδηγία πλήρως ή εν μέρει.

               5)

               Όταν κοινοποιούν τις εθνικές τους διατάξεις εφαρμογής, να δηλώνουν στην Επιτροπή ότι, καθόσον γνωρίζουν, οι διατάξεις αυτές συμβιβάζονται με την κοινοτική νομοθεσία και να δηλώνουν εάν μεταφέρουν την εν λόγω οδηγία πλήρως ή εν μέρει.

               6)

               Να αποφεύγουν να προσθέσουν στην εθνική νομοθεσία εφαρμογής όρους ή απαιτήσεις που δεν απαιτούνται για τη μεταφορά στο εθνικό δίκαιο της συγκεκριμένης οδηγίας, όταν αυτοί οι όροι ή οι απαιτήσεις ενδέχεται να παρεμποδίζουν την επίτευξη των στόχων της οδηγίας.

               7)

               Να εξασφαλίζουν ότι όταν η μεταφορά της οδηγίας εντάσσεται σε ένα ευρύτερο νομοθετικό έργο, αυτό δεν οδηγεί σε υπέρβαση της προθεσμίας μεταφοράς.

      Βρυξέλλες, 12 Ιουλίου 2004.

            Για την Επιτροπή

         Frederik BOLKESTEIN

            Μέλος της Επιτροπής

      (1)  Η εσωτερική αγορά καλύπτει επίσης τρία κράτη της ΕΖΕΣ, την Ισλανδία, το Λιχτενστάιν και τη Νορβηγία ως αποτέλεσμα της συμμετοχής τους στη συμφωνία του Ευρωπαϊκού Οικονομικού Χώρου.

      (2)  Έκθεση Harbour, Α5 0026/2003 (ΕΕ C 234 της 30.9.2003, σ. 55)· έκθεση Miller, Α5 0116/2004.

      (3)  ΕΕ C 221 της 7.8.2001, σ. 25· ΕΕ C 241 της 7.10.2002, σ. 180· ΕΕ C 234 της 30.9.2003, σ. 55.

      (4)  ΕΕ C 128 της 29.5.2003, σ. 48.

      (5)  ΕΕ C 321 της 31.12.2003, σ. 1.

      (6)  COM(2002) 725 τελικό της 11.12.2002.

      (7)  COM(2003) 238 τελικό της 7.5.2003.
   ΠΑΡΆΡΤΗΜΑ
   ΠΡΑΚΤΙΚΕΣ ΤΩΝ ΚΡΑΤΩΝ ΜΕΛΩΝ ΠΟΥ ΕΧΕΙ ΔΙΑΠΙΣΤΩΘΕΙ ΟΤΙ ΔΙΕΥΚΟΛΥΝΟΥΝ ΤΗΝ ΟΡΘΗ ΚΑΙ ΕΓΚΑΙΡΗ ΜΕΤΑΦΟΡΑ ΣΤΟ ΕΘΝΙΚΟ ΔΙΚΑΙΟ ΟΔΗΓΙΩΝ ΠΟΥ ΕΠΗΡΕΑΖΟΥΝ ΤΗΝ ΕΣΩΤΕΡΙΚΗ ΑΓΟΡΑ
   1.   Η ορθή και έγκαιρη μεταφορά καθίσταται μόνιμη πολιτική και λειτουργική προτεραιότητα

               1.1.

               Ένα υψηλόβαθμο στέλεχος της κυβέρνησης, σε επίπεδο υπουργού ή υφυπουργού, ορίζεται υπεύθυνο για την παρακολούθηση της μεταφοράς όλων των οδηγιών περί εσωτερικής αγοράς στο εθνικό δίκαιο και για τη βελτίωση της επίδοσης του κράτους μέλους όσον αφορά τη μεταφορά των οδηγιών. Αυτό το μέλος της κυβέρνησης υποστηρίζεται εμφανώς στο έργο του από τον αρχηγό της κυβέρνησης και είναι σαφές για τους υπουργούς και τη διοίκηση ότι η κυβέρνηση δίνει προτεραιότητα στην ορθή και έγκαιρη μεταφορά των οδηγιών.

               1.2.

               Όλοι οι υπουργοί λαμβάνουν τακτικά (π.χ. μηνιαίως) εκθέσεις με τις επιδόσεις όλων των υπουργείων/κυβερνητικών φορέων όσον αφορά τη μεταφορά. Οι επιδόσεις όσον αφορά τη μεταφορά συζητούνται τακτικά σε συνεδριάσεις των υπουργών.

               1.3.

               Διατίθενται επαρκείς πόροι ώστε να εξασφαλίζεται η ορθή και έγκαιρη μεταφορά.

         2.   Εξασφάλιση μόνιμης παρακολούθησης και συντονισμού της μεταφοράς των οδηγιών περί εσωτερικής αγοράς σε διοικητικό και πολιτικό επίπεδο

               2.1.

               Ένα υπουργείο ή κυβερνητικός φορέας είναι αρμόδιο για την παρακολούθηση του συνόλου της μεταφοράς. Συντονίζει τη μεταφορά στο εθνικό δίκαιο με τα υπουργεία και τους κυβερνητικούς φορείς που είναι αρμόδιοι για τη μεταφορά σε επίπεδο κατώτερο του ομοσπονδιακού, περιφερειακό και τοπικής αυτοδιοίκησης και λαμβάνει το χρονοδιάγραμμα για τη μεταφορά. Εξασφαλίζει ότι η πρόοδος όσον αφορά τη μεταφορά συζητείται τακτικά (π.χ. μηνιαίως) με τα υπουργεία σε υψηλό διοικητικό επίπεδο. Υποβάλλει τακτικά (π.χ. μηνιαίως) εκθέσεις στον αρμόδιο για την παρακολούθηση της μεταφοράς υπουργό ή υφυπουργό. Αναλαμβάνει επίσης το ρόλο του εθνικού συντονιστή στις επαφές με την Επιτροπή που αφορούν τις επιδόσεις του κράτους μέλους όσον αφορά τη μεταφορά.

               2.2.

               Το κάθε υπουργείο και ο κάθε κυβερνητικός φορέας σε επίπεδο κατώτερο του ομοσπονδιακού, περιφερειακό και τοπικής αυτοδιοίκησης που πραγματοποιεί τη μεταφορά ορίζει υπαλλήλους οι οποίοι είναι υπεύθυνοι για την παρακολούθηση της μεταφοράς στο υπουργείο ή το φορέα και αναλαμβάνουν το ρόλο του σημείου επαφής. Δημιουργείται ένα εθνικό δίκτυο αυτών των υπαλλήλων.

               2.3.

               Εκδίδονται κατευθυντήριες γραμμές, οι οποίες καθορίζουν πώς πρέπει να γίνεται η μεταφορά και εξασφαλίζουν κοινή προσέγγιση όσον αφορά τη μεταφορά σε ολόκληρη τη διοίκηση.

               2.4.

               Υπάρχει κεντρική εθνική βάση δεδομένων όσον αφορά τη μεταφορά στο εθνικό δίκαιο. Όλα τα υπουργεία και οι κυβερνητικοί φορείς σε επίπεδο κατώτερο του ομοσπονδιακού, περιφερειακό και τοπικής αυτοδιοίκησης που συμμετέχουν στη μεταφορά έχουν πρόσβαση σε αυτή τη βάση δεδομένων. Η βάση περιλαμβάνει για κάθε οδηγία: τις παραπομπές και το αντικείμενο της οδηγίας· το υπουργείο ή άλλο κυβερνητικό φορέα αρμόδιο για τη μεταφορά και τους αρμόδιους υπαλλήλους στο υπουργείο ή τον κυβερνητικό φορέα· κατάλογο άλλων υπουργείων και κυβερνητικών φορέων που συμμετέχουν στη μεταφορά και τα αρμόδια άτομα· τους πόρους που χρειάζονται για τη μεταφορά· την προθεσμία για τη μεταφορά· τα μέτρα που πρέπει να ληφθούν για τη μεταφορά της οδηγίας· το προγραμματιζόμενο χρονοδιάγραμμα για τη μεταφορά (συμπεριλαμβανομένων τυχόν κοινοβουλευτικών διαβουλεύσεων)· το στάδιο προόδου· τυχόν δυσκολίες κατά τη μεταφορά· και εάν έχει κινηθεί διαδικασία κατά παράβασης λόγω καθυστερημένης ή εσφαλμένης μεταφοράς. Είναι δυνατό να διαπιστωθεί οποιαδήποτε στιγμή η επίδοση ολόκληρου του κράτους μέλους ή του κάθε υπουργείου όσον αφορά τη μεταφορά των οδηγιών.

               2.5.

               Στέλνονται υπομνήσεις στο αρμόδιο υπουργείο ή άλλο κυβερνητικό φορέα πριν από τη λήξη της προθεσμίας μεταφοράς (π.χ. τρεις μήνες πριν και ξανά ένα μήνα πριν από τη λήξη της προθεσμίας).

               2.6.

               Όταν περάσει η προθεσμία στέλνεται αμέσως υπόμνηση τόσο σε διοικητικό όσο και σε υπουργικό επίπεδο και ενημερώνεται το εθνικό κοινοβούλιο.

               2.7.

               Τα κράτη μέλη δραστηριοποιούνται και ζητούν εγκαίρως συμβουλές και βοήθεια από την Επιτροπή σχετικά με θέματα μεταφοράς. Η βάση δεδομένων με τα σημεία επαφής που δημιούργησε η Επιτροπή χρησιμοποιείται για τον εντοπισμό των αρμόδιων υπαλλήλων.

         3.   Εξασφάλιση του ότι οι προετοιμασίες για τη μεταφορά γίνονται σε πρώιμο στάδιο και αποσκοπούν στην ορθή και έγκαιρη μεταφορά

               3.1.

               Το χρονοδιάγραμμα της μεταφοράς ετοιμάζεται κατά τις διαπραγματεύσεις της οδηγίας από το υπουργείο ή άλλο κυβερνητικό φορέα αρμόδιο για τις διαπραγματεύσεις και οπωσδήποτε πριν από την έκδοση της οδηγίας. Για κάθε οδηγία το χρονοδιάγραμμα περιλαμβάνει: τις παραπομπές και το αντικείμενο της οδηγίας· το υπουργείο ή άλλο κυβερνητικό φορέα αρμόδιο για τη μεταφορά και τους αρμόδιους υπαλλήλους στο υπουργείο ή τον κυβερνητικό φορέα· κατάλογο άλλων υπουργείων και κυβερνητικών φορέων που συμμετέχουν στη μεταφορά και τα αρμόδια άτομα· τους πόρους που χρειάζονται για τη μεταφορά· την προθεσμία για τη μεταφορά· σύγκριση του ισχύοντος εθνικού δικαίου με τους όρους της προτεινόμενης οδηγίας· τα μέτρα που πρέπει να ληφθούν για τη μεταφορά της οδηγίας και το προγραμματιζόμενο χρονοδιάγραμμα για τη μεταφορά (συμπεριλαμβανομένων τυχόν κοινοβουλευτικών διαβουλεύσεων). Το χρονοδιάγραμμα αυτό αποστέλλεται στο υπουργείο ή τον κυβερνητικό φορέα που είναι αρμόδιος για τη συνολική παρακολούθηση της μεταφοράς σύντομα ( για παράδειγμα τέσσερις εβδομάδες) μετά τη δημοσίευση της οδηγίας στην Επίσημη Εφημερίδα της Ευρωπαϊκής Ένωσης για να εξασφαλίζεται η ενημέρωση της βάσης δεδομένων όσον αφορά τη μεταφορά στο εθνικό δίκαιο.

               3.2.

               Η διαμόρφωση νομοθεσίας αρχίζει πριν ή μόλις δημοσιευθεί η οδηγία στην
                     Επίσημη Εφημερίδα της Ευρωπαϊκής Ένωσης.

               3.3.

               Καταρτίζεται πίνακας αντιστοιχίας από το υπουργείο ή άλλο κυβερνητικό φορέα αρμόδιο για τη μεταφορά, που παρουσιάζει πώς μεταφέρεται στο εθνικό δίκαιο κάθε διάταξη της οδηγίας. Ο πίνακας αυτός συνοδεύει κάθε σχέδιο εθνικής νομοθεσίας εφαρμογής, όταν αποστέλλεται στο κοινοβούλιο ή στην κυβέρνηση για να διευκολύνει τις διαβουλεύσεις τους, καθώς και κάθε κοινοποίηση στην Επιτροπή σχετικά με την εθνική νομοθεσία εφαρμογής.

               3.4.

               Αποφεύγεται η προσθήκη συμπληρωματικών διατάξεων που δεν είναι αναγκαίες για τη μεταφορά της οδηγίας. Όταν συμβαίνει αυτό, το αρμόδιο υπουργείο ή άλλος αρμόδιος κυβερνητικός φορέας δικαιολογεί γιατί θεωρείται αναγκαίο και αποδεικνύει ότι δε θα έχει ως αποτέλεσμα καθυστερήσεις στη μεταφορά.

               3.5.

               Στο βαθμό που είναι δυνατόν, οι εθνικοί υπάλληλοι που είναι αρμόδιοι για τη διαπραγμάτευση μιας οδηγίας συμμετέχουν στη μεταφορά της στο εθνικό δίκαιο. Εάν αυτό δεν είναι δυνατό, συνεργάζονται στενά με τους αρμόδιους για τη μεταφορά της. Σε κάθε περίπτωση, οι υπάλληλοι που διαπραγματεύονται μια οδηγία κρατούν ενήμερους τους υπαλλήλους που θα την μεταφέρουν στο εθνικό δίκαιο καθ’ όλη τη διάρκεια των διαπραγματεύσεων της οδηγίας για να εξασφαλίσουν ότι τα τυχόν προβλήματα μεταφοράς θα θιγούν και θα αντιμετωπιστούν πριν από την έκδοση της οδηγίας.

               3.6.

               Οι εκπρόσωποι κάθε κυβερνητικού φορέα σε επίπεδο κατώτερο του ομοσπονδιακού, περιφερειακό και τοπικής αυτοδιοίκησης που θα πρέπει να μεταφέρουν μια οδηγία στο εθνικό δίκαιο κρατούνται ενήμεροι κατά τις διαπραγματεύσεις της οδηγίας.

               3.7.

               Η εθνική νομοθεσία εφαρμογής κοινοποιείται ηλεκτρονικά στην Επιτροπή.

         4.   Στενή συνεργασία με τα εθνικά, περιφερειακά και αποκεντρωμένα κοινοβούλια που συμμετέχουν στη μεταφορά των οδηγιών περί εσωτερικής αγοράς για να εξασφαλίζεται ορθή και έγκαιρη μεταφορά.

               4.1.

               Μόλις οι προτάσεις οδηγιών υποβληθούν από την Επιτροπή αποστέλλονται στα κοινοβούλια, τα οποία κρατούνται ενήμερα σχετικά με την πρόοδο των διαπραγματεύσεων των οδηγιών.

               4.2.

               Τα κοινοβούλια λαμβάνουν τακτικά εκθέσεις ( για παράδειγμα ανά τρίμηνο) σχετικά με την πρόοδο στη μεταφορά, οδηγίες των οποίων η μεταφορά έχει καθυστερήσει και διαδικασίες παράβασης που έχουν κινηθεί από την Επιτροπή λόγω καθυστερημένης ή εσφαλμένης μεταφοράς.

               4.3.

               Μαζί με τα σχέδια της εθνικής νομοθεσίας αποστέλλεται στα κοινοβούλια χρονοδιάγραμμα μεταφοράς, σαφής ένδειξη της προθεσμίας, τυχόν πίνακες αντιστοιχίας που έχουν καταρτιστεί και κυβερνητική δήλωση ότι το εθνικό μέτρο μεταφοράς θεωρείται ότι συμβιβάζεται με την κοινοτική νομοθεσία.

               4.4.

               Τα κοινοβούλια λαμβάνουν έγκαιρες προειδοποιήσεις (για παράδειγμα τρεις μήνες πριν από τη λήξη της προθεσμίας μεταφοράς) από την κυβέρνηση ότι πλησιάζει η λήξη της προθεσμίας για τη μεταφορά. Ειδοποιούνται όταν λήξει η προθεσμία.

               4.5.

               Η κυβέρνηση ενθαρρύνει τα κοινοβούλια να προβλέπουν χρόνο για το σκοπό της έγκαιρης μεταφοράς οδηγιών.

         5.   Ανάληψη δράσης γρήγορα, ορατά και αποτελεσματικά για τη μεταφορά οδηγιών, των οποίων η μεταφορά έχει καθυστερήσει.

               5.1.

               Λαμβάνονται όλα τα αναγκαία μέτρα που εξασφαλίζουν ότι κάθε οδηγία που δε μεταφέρθηκε εγκαίρως θα μεταφέρεται το ταχύτερο δυνατό μετά τη λήξη της προθεσμίας μεταφοράς.

               5.2.

               Όταν καθυστερεί η μεταφορά μίας ή περισσότερων οδηγιών, τα κοινοβούλια ενθαρρύνονται να προβλέπουν επιπλέον χρόνο για τη μεταφορά των οδηγιών αυτών όσο το δυνατό συντομότερα και για την αντιμετώπιση κάθε διαδικαστικής αιτίας καθυστερήσεων.

               5.3.

               Τα κράτη μέλη δημοσιεύουν τον κατάλογο των οδηγιών που δεν έχουν μεταφέρει εγκαίρως στο εθνικό δίκαιο και ενημερώνουν τις επιχειρήσεις και τους πολίτες ότι, παρά τη μη μεταφορά, υπό ορισμένες συνθήκες μπορεί να έχουν έννομα δικαιώματα βάσει οδηγιών που δεν έχουν μεταφερθεί στο εθνικό δίκαιο.

               5.4.

               Όπου υπάρχει μόνιμο πρόβλημα έγκαιρης μεταφοράς των οδηγιών, τα κράτη μέλη εξετάζουν το βαθμό στον οποίο μπορεί να συντομευθεί η νομοθετική διαδικασία στο κοινοβούλιο για τη μεταφορά οδηγιών. Προβλέπεται έγκριση με μία ανάγνωση ή με ταχεία διαδικασία.

               5.5.

               Όπου υπάρχει μόνιμο πρόβλημα έγκαιρης μεταφοράς των οδηγιών και εφόσον αυτό επιτρέπεται από το σύνταγμα του κράτους μέλους ή την εσωτερική έννομη τάξη του, εξετάζεται η χρήση κυβερνητικών διαταγμάτων ή κανονισμών για τη μεταφορά, εάν αυτό επιταχύνει τη μεταφορά.